pythainlp/thai-wiki-dataset-v4 huggingface dataset:
เดนนิส อามาโต

เดนนิส อามาโต (เกิดวันที่ 26 มิถุนายน ค.ศ. 1980) เป็นอดีตนักฟุตบอลชาวเยอรมัน ปัจจุบันเป็นหัวหน้าผู้ฝึกสอนให้กับ พัทยา ยูไนเต็ด ในไทยลีก 2
เขาเคยทำผลงานพาทีมชัยนาท ฮอร์นบิล, เชียงใหม่ ยูไนเต็ด และ สุโขทัย เลื่อนชั้นสู่ไทยลีก
ประวัติการทำงาน.
อามาโตเริ่มต้นอาชีพผู้ฝึกสอนที่บริษัทสปอร์ตไทย-บาวาเรีย เขาทำหน้าที่คัดเลือกเยาวชนไปฝึกฟุตบอลที่สโมสรฟุตบอลบาเยิร์นมิวนิก โดยทีมของอามาโตสามารถคว้าอันดับที่ 3 ในการแข่งขันฟุตบอลเยาวชนที่มีสโมสรจากออสเตรีย เยอรมัน ญี่ปุ่น จีน และสหรัฐ ผู้เล่นที่มีชื่อเสียงในทีม ได้แก่ เอกนิษฐ์ ปัญญา และณัฐวุฒิ ชูติวัตร
ชัยนาท ฮอร์นบิล.
ในปี ค.ศ. 2017 บริษัทสปอร์ตไทย-บาวาเรียได้เข้ามาปรับโครงสร้างให้กับชัยนาท ฮอร์นบิล ที่เพิ่งตกชั้นจากไทยลีก ฤดูกาล 2016 โดยทางบริษัทฯ ได้แต่งตั้งเดนนิส อามาโต ให้เป็นผู้อำนวยการสโมสร ต่อมาในเดือนเมษายนปีเดียวกัน สโมสรชัยนาทได้แยกทางกับบียอร์น คลีม หัวหน้าผู้ฝึกสอนคนก่อนหน้า หลังจากที่พาทีมบุกแพ้อ่างทอง 0-3 ทำให้เดนนิส อามาโต ได้รับการแต่งตั้งให้เป็นหัวหน้าผู้ฝึกสอนชั่วคราว
วันที่ 23 กันยายน ค.ศ. 2017 อามาโตพาทีมชัยนาทเปิดบ้านเฉือนชนะลำปาง 1-0 ทำให้ชัยนาทเลื่อนชั้นกลับสู่ไทยลีกภายในหนึ่งฤดูกาลได้สำเร็จ ต่อมาวันที่ 15 ตุลาคม อามาโตพาทีมคว้าแชมป์ไทยลีก 2 ได้สำเร็จ ในนัดที่บุกไปแพ้เกษตรศาสตร์ 4-2 ยุติสถิติไม่แพ้ใครในลีก 18 นัดติดต่อกัน อย่างไรก็ตาม คู่แข่งหัวตารางอย่างแอร์ฟอร์ซ เซ็นทรัล ก็บุกไปแพ้สมุทรสงคราม ทำให้เพียงพอต่อการเป็นแชมป์ของชัยนาท
อย่างไรก็ตาม ในเดือนพฤศจิกายน ค.ศ. 2017 อามาโตได้แยกทางกับชัยนาท เนื่องจากยังคงติดสัญญากับบริษัทสปอร์ตไทย-บาวาเรีย
อ่างทอง.
ในเดือนธันวาคม ค.ศ. 2017 อามาโตได้รับการแต่งตั้งให้เป็นผู้อำนวยการอ่างทองในไทยลีก 2 พร้อมกับดาเนียล กายเกอร์ ที่ได้รับการแต่งตั้งให้เป็นหัวหน้าผู้ฝึกสอนด้วยเช่นกัน
ชัยนาท ฮอร์นบิล (ครั้งที่ 2).
วันที่ 18 กุมภาพันธ์ ค.ศ. 2018 อามาโตได้กลับมาคุมทีมชัยนาทอีกครั้ง แทนที่ดราโก มามิช ที่แยกทางกับสโมสรเนื่องจากปัญหาครอบครัว โดยคุมทีมนัดแรกเมื่อวันที่ 25 กุมภาพันธ์ นัดที่ชัยนาทเปิดบ้านแพ้บุรีรัมย์ ยูไนเต็ด 0-2 และเก็บชัยชนะนัดแรกได้เมื่อวันที่ 28 มีนาคม ค.ศ. 2018 นัดที่ชัยนาทบุกไปชนะเชียงราย ยูไนเต็ด 2-1
อามาโตพาทีมชัยนาทเก็บแต้มได้พอสมควร ทำให้สถานการณ์การหนีตกชั้นผ่อนคลายลง อีกทั้งยังทำสถิติใหม่ด้วยการเอาชนะทีมใหญ่ ได้แก่ บุกชนะบางกอกกล๊าสเป็นครั้งแรกด้วยผล 5–2 เมื่อวันที่ 28 เมษายน ค.ศ. 2018, บุกชนะบุรีรัมย์เป็นครั้งแรกด้วยผล 1–0 เมื่อวันที่ 16 มิถุนายน ค.ศ. 2018 เปิดบ้านเอาชนะเมืองทองเป็นครั้งแรกด้วยผล 2–1 เมื่อวันที่ 22 กันยายน ค.ศ. 2018 และบุกไปชนะสุพรรณบุรีเป็นครั้งแรกด้วยผล 2–1 เมื่อวันที่ 7 ตุลาคม ค.ศ. 2018 ซึ่งเป็นนัดปิดฤดูกาล ทำให้ชัยนาทรอดตกชั้นได้ในที่สุด
ในฤดูกาล 2019 อามาโต ประกาศอำลาสโมสรหลังจบฤดูกาล เนื่องจากไม่สามารถช่วยให้ชัยนาทอยู่รอดในไทยลีกได้ โดยชัยนาทจะต้องตกชั้นลงไปเล่นในไทยลีก 2 ฤดูกาล 2563
รูมิกเทียเตอร์

Rumic Theater "รูมิกเทียเตอร์" (; โรมาจิ: "Takahashi Rumiko Gekijō") 
หรือ Rumiko Takahashi Anthology (; โรมาจิ: "Takahashi Rumiko kessakushū") รวมผลงานยอดเยี่ยมของ รูมิโกะ ทาคาฮาชิ เป็นชุดหนังสือการ์ตูนมังงะที่รวบรวมเรื่องสั้นในแนวที่สะท้อนเรื่องราวในสังคมหลายเรื่อง มีตั้งแต่เรื่องราวของคนวัยเด็ก วัยหนุ่มสาว วัยทำงาน วัยชรา ให้แง่คิดแทงใจด้านการใช้ชีวิตกับชีวิตสังคมในญี่ปุ่น
มังงะ.
มังงะเรื่องสั้นในชื่อนี้ตีพิมพ์เป็นบางครั้งบางคราว(สิ่งตีพิมพ์ที่มีระยะเวลาไม่สม่ำเสมอ)กับ Biggu Komikku Orijinaru (ビッグコミックオリジナル) (Big Comic Original) นิตยสารมังงะในเครือโชงะกุกัง และรวมเล่มกับสำนักพิมพ์โชงะกุกัง หนังสือการ์ตูนภายใต้ชื่อแพคเกจนี้ได้รับการเผยแพร่ด้วยชื่อเรื่องในรูปแบบเล่มต่าง ๆ โดยมีตีพิมพ์ออกมาทั้งสองแบบ แล้วยังมีการทำเป็นรวมเล่มที่มีชื่อเรื่องแยกย่อยไปในแต่ละเล่ม ในประเทศไทย 4 รูปเล่ม ตีพิมพ์กับสำนักพิมพ์สยามอินเตอร์คอมิกส์ 
อนิเมะ.
อนิเมะ 「高橋留美子劇場」"Takahashi Rumiko Gekijō" หรือ รูมิกเทียเตอร์ ซึ่งเป็นเรื่องสั้นจบในตอนนี้ ออกอากาศครั้งแรกทางช่องทีวีโตเกียวตั้งแต่วันที่ 5 กรกฎาคม ถึง 27 กันยายน พ.ศ. 2546 เวลา 24:50 ถึง 25:20 (เวลาญี่ปุ่น) ทุกวันเสาร์ และตัวเรื่องอนิเมะได้เพิ่มการเล่นองค์ประกอบที่ไม่ได้มีอยู่ในต้นฉบับ เช่น ตัวละครอื่นในตอนอื่น ๆ ได้ซีนมีบทบาทปรากฏตัวในตอนที่ไม่ใช่เรื่องหลักของตนเอง
จำนวนทั้งหมด 13 ตอน เป็นอนิเมะซีรีส์ชุดที่ 1 
เมื่อฉายครบชุดรายการออกอากาศลงจอต่อคือ นินเงียวชิริซุ (เงือกซีรีส์) เป็นอนิเมะซีรีส์ชุดที่ 2 ที่ออกอากาศเป็นลำดับถัดมา
วิศวกรรมศาสตรบัณฑิต

วิศวกรรมศาสตรบัณฑิต (ตัวย่อ วศ.บ., B.E., B.Eng., หรือ B.A.I. จากภาษาละติน) เป็นปริญญาทางวิชาการในระดับปริญญาตรีทางวิชาชีพระดับแรกซึ่งมอบให้กับนักศึกษาหลังจากใช้เวลาสี่ถึงห้าปีในการศึกษาทางวิศวกรรมศาสตร์จากมหาวิทยาลัยที่ได้รับการรับรอง ในสหราชอาณาจักรปริญญาวิศวกรรมศาสตรบัณฑิตจะได้รับการรับรองจากหนึ่งในสถาบันวิชาชีพวิศวกรรมของสภาวิศวกรรมให้เหมาะสมสำหรับการขึ้นทะเบียนเป็นวิศวกรจัดตั้ง (Incorporated engineer) หรือวุฒิวิศวกรด้วยการศึกษาต่อในระดับปริญญาโทต่อไป ในแคนาดา ปริญญาจากมหาวิทยาลัยในแคนาดาสามารถได้รับการรับรองจาก CEAB อีกทางเลือกหนึ่งอาจได้รับการรับรองโดยตรงจากสถาบันวิชาชีพวิศวกรรมมือรายอื่น เช่น สถาบันวิศวกรไฟฟ้าและอิเล็กทรอนิกส์ในสหรัฐอเมริกา (Institute of Electrical and Electronics Engineers - IEEE) วิศวกรรมศาสตรบัณฑิตมีส่วนในการไปสู่การเป็นวุฒิวิศวกร (สหราชอาณาจักร) วิศวกรจดทะเบียน หรือใบอนุญาตสำหรับสามัญวิศวกร และได้รับการอนุมัติโดยผู้แทนของกลุ่มวิชาชีพ
วิศวกรรมศาสตรบัณฑิตมีความสำคัญมากขึ้นในด้านวิศวกรรมศาสตร์มากกว่าวิทยาศาสตรบัณฑิต ตัวอย่างเช่น อิเล็กทรอนิกส์และวงจรไฟฟ้า อย่างไรก็ตามองค์ความรู้ในวิศวกรรมศาสตรบัณฑิตสามารถซ้อนทับกับวิทยาศาสตรบัณฑิตได้
มหาวิทยาลัยในสหรัฐอเมริกาและยุโรปส่วนใหญ่มอบปริญญาวิทยาศาสตร์วิศวกรรมบัณฑิต (Bachelor of Science Engineering - B.Sc.Eng.) วิศวกรรมศาสตรบัณฑิต (Bachelor of Engineering - B.Eng.) วิศวกรรมวิทยาศาสตรบัณฑิต (Bachelor of Engineering Science - B.Eng.Sc.) วิทยาศาสตรบัณฑิต สาขาวิชาวิศวกรรมศาสตร์ (Bachelor of Science in Engineering - B.S.E.) หรือวิทยาศาสตร์ประยุกต์บัณฑิต (Bachelor of Applied Science - B.A.Sc.) ให้กับนักศึกษาระดับปริญญาตรีที่ศึกษาด้านวิศวกรรมศาสตร์ ตัวอย่างเช่น แคนาดาเป็นประเทศเดียวที่มอบปริญญาวิทยาศาสตร์ประยุกต์บัณฑิตให้กับวิศวกรที่สำเร็จการศึกษา สถาบันอื่น ๆ มอบปริญญาทางวิศวกรรมเฉพาะขอบเขตการศึกษา เช่น วิทยาศาสตรบัณฑิต สาขาวิชาวิศวกรรมไฟฟ้า (Bachelor of Science in Electrical Engineering - B.S.E.E.) และวิทยาศาสตรบัณฑิต สาขาวิชาวิศวกรรมเครื่องกล (Bachelor of Science in Mechanical Engineering - BSME)
เป็นเรื่องที่พบได้น้อยและอาจเป็นความหลากหลายที่เก่าแก่ที่สุดในโลกที่พูดภาษาอังกฤษ คือ "Baccalaureus in Arte Ingeniaria" (B.A.I.) จากภาษาละตินหมายถึง "ศิลปศาสตร์ทางวิศวกรรมศาสตรบัณฑิต" (Bachelor in the Art of Engineering) ในที่นี้ "Baccalaureus in Arte Ingeniaria" หมายถึง ความเป็นเลิศในการดำเนินการทาง 'ศิลปศาสตร์' หรือ 'หน้าที่' ของวิศวกร ปริญญานี้ถูกมอบโดยมหาวิทยาลัยดับลิน (วิทยาลัยทรินิตีดับลินมีสำนักวิชาวิศวกรรมศาสตร์ตั้งแต่ ค.ศ. 1841) และยังเป็นมหาวิทยาลัยร่วมของมหาวิทยาลัยแห่งชาติไอร์แลนด์ แต่ในทุกวันนี้เป็นที่รู้จักกันทั่วไปว่าคือ "วิศวกรรมศาสตรบัณฑิต" และบัณฑิตยังใช้คำนำหลังชื่อแปลเป็นภาษาอังกฤษว่า B.E. แม้ว่าชื่อปริญญาบนแผ่นหนังสัตว์จะแสดงเป็นภาษาละติน
บางมหาวิทยาลัยในแอฟริกาใต้อ้างถึงปริญญาทางวิศวกรรมศาสตร์ของพวกเขาในภาษาภาษาอาฟรีกานส์ว่า "Baccalaureus Ingenieurswese" (B.Ing)
สมัยไมโอซีน

สมัยไมโอซีน  เป็นสมัยแรกของยุคนีโอจีนในธรณีกาลระหว่าง 23.03 ถึง 5.333 ล้านปีก่อนถึงปัจจุบัน เป็นสมัยที่ต่อมาจากสมัยโอลิโกซีน และตามด้วยสมัยไพลโอซีน ชาร์ลส์ ไลแอลได้นำจากคำภาษากรีก คำว่า (', “น้อย”) และคำว่า (', “ใหม่”) มาตั้งชื่อให้กับสมัยนี้ สาเหตุที่ใช้คำว่า "น้อย" เพราะว่ามีสัตว์ทะเลไม่มีกระดูกสันหลังสมัยใหม่น้อยกว่าสมัยไพลโอซีนราว 18%
ขณะที่เวลาได้เคลื่อนผ่าน จากสมัยโอลิโกซีนมาถึงไมโอซีน และผ่านไปยังสมัยไพลโอซีนอากาศค่อย ๆ เย็นลงซึ่งเป็นผลมาจากยุคน้ำแข็ง การแบ่งยุคสามยุคนี้ออกจากกันนั้นไม่ได้ใช้เหตุการณ์ระดับโลกในการแบ่งแต่ใช้ระดับอุณหภูมิในการแบ่งโดยสมัยโอลิโกซีนอุ่นกว่าไมโอซีนและไมโอซีนอุ่นกว่าสมัยไพลโอซีน
เอปได้เกิดและมีความหลากหลายขึ้นในยุดนี้จากนั้นก็เริ่มแพร่พันธุ์ไปทั่วพื้นที่โลกเก่า ในช่วงท้ายของสมัยนี้บรรพบุรุษของมนุษย์ได้เริ่มแยกตัวออกจากบรรพบุรุษของลิงชิมแปนซี (ช่วงประมาณ 7.5 ถึง 5.6 ล้านปีก่อน) สมัยนี้มีลักษณะเหมือนสมัยโอลิโกซีนคือทุ่งหญ้าขยายตัวขึ้นและป่าไม้ลดน้อยลง ทะเลในสมัยนี้ป่าสาหร่ายเริ่มปรากฏขึ้นเป็นครั้งแรกและกลายเป็นระบบนิเวศที่สำคัญมากที่สุดแบบหนึ่งของโลก
พืชและสัตว์ยุคนี้มีวิวัฒนาการแบบใหม่มากขึ้น สัตว์เลี้ยงลูกด้วยนมและนกสามารถพบได้มาก สาหร่ายทะเล วาฬและสัตว์ตีนครีบเริ่มแพร่พันธุ์ไปทั่ว
ยุคนี้มีเป็นยุคที่มีความน่าสนใจเกี่ยวกับธรณีวิทยาและภูมิอากาศบรรพกาลวิทยาเป็นอย่างมากเนื่องจากยุคนี้เป็นช่วงเวลาสำคัญของการเกิดเทือกเขาหิมาลัยซึ่งส่งผลกระทบต่อรูปแบบของมรสุมในเอเชียซึ่งมีส่วนเกี่ยวข้องกับการขยายตัวของธารน้ำแข็งในซีกโลกเหนือ
เกาะแม่น้ำ

เกาะแม่น้ำ คือเกาะที่อยู่กลางแม่น้ำ หรือเกาะที่ถูกน้ำท่วมรอบ ๆ ไม่นับรวมเกาะกึ่งชายฝั่งบริเวณดินดอนสามเหลี่ยมปากแม่น้ำ และดอนทรายใต้น้ำที่โพล่พ้นน้ำแค่บางเวลา เกาะแม่น้ำเป็นผลมาจากกระบวนการของธารน้ำอย่างการทับถมและการกร่อน เช่นน้ำที่ค่อย ๆ เซาะดินบริเวณลำน้ำโค้งตวัดจนกลายเป็นเกาะหรือการทับถมบริเวณดอนทรายใต้น้ำ
เกาะปันหยี

เกาะปันหยี เป็นเกาะหมู่บ้านชาวประมงในจังหวัดพังงา ประเทศไทย เกาะแห่งนี้เป็นเกาะที่เริ่มก่อสร้างโดยชาวประมงของอินโดนีเซียที่อพยพเข้ามา บนเกาะมี 360 ครอบครัวประชากรประมาณ 1,685 คน ชาวบ้านส่วนใหญ่เป็นชาวมุสลิม ที่นี่มีสนามฟุตบอลลอยน้ำซึ่งได้รับแรงบันดาลใจจากฟุตบอลโลก 1986 รวมถึงมีทีมฟุตบอลปันหยีซึ่งเป็นสโมสรเยาวชนที่ประสบความสำเร็จมากที่สุดในภาคใต้ของประเทศไทยใน พ.ศ. 2554 ในเวลาต่อมาธนาคารทหารไทยได้นำเรื่องราวของทีมไปทำภาพยนตร์สั้น
ประวัติ.
เริ่มมีการมาตั้งถิ่นฐานบนเกาะนี้เมื่อปลายคริสต์ศตวรรษที่ 18 โดยชาวประมงมาเลย์ที่เร่ร่อน เกาะปันหยีมีชื่อในภาษามลายูว่า Pulau Panji ในสมัยนั้นกฎหมายจำกัดความเป็นเจ้าของที่ดินกับคนที่มีสัญชาติไทยเพียงอย่างเดียวจึงทำให้ต้องปันเสาเข็มลงบนทะเลเพื่อสร้างบ้านเรือน ต่อมาอุตสาหกรรมการท่องเที่ยวที่กำลังเติบโตในประเทศไทยได้เพิ่มความมั่งคั่งให้กับชุมชน จึงได้เริ่มการสร้างแหล่งน้ำจืดและมัสยิดบนเกาะ
การท่องเที่ยว.
ในปลายคริสต์ศตวรรษที่ 20 คนในชุมชนรู้สึกว่าการดำรงชีวิตด้วยอุตสาหกรรมการประมงอย่างเดียวนั้นเริ่มเป็นเรื่องที่ยาก ทำให้บุรุษไปรษณีย์ได้มีการเสนอให้เชิญชวนนักท่องเที่ยวเข้ามาในหมู่บ้านเพื่อสร้างรายได้ให้กับประชาชน ปัจจุบันเกาะนี้กลายเป็นสถานที่ท่องเที่ยวหลักของทัวร์อ่าวพังงา ที่นี้เป็นจุดแวะชิมอาหารยอดนิยมเนื่องจากมีร้านอาหารทะเลรวมทั้งแผงขายของที่ระลึกต่าง ๆ เป็นจำนวนมาก และสนามฟุตบอลลอยน้ำ
ธนาคารสหพันธ์เยอรมนี

ธนาคารสหพันธ์เยอรมนี  คือธนาคารกลางของสหพันธ์สาธารณรัฐเยอรมนี และถือเป็นส่วนหนึ่งของระบบธนาคารกลางในยุโรป (ESCB) เนื่องด้วยสถานะทางการเงินที่แข็งแกร่งมาก ธนาคารกลางเยอรมันถือเป็นสมาชิกที่มีอำนาจครอบงำระบบธนาคารกลางในยุโรป ทั้งธนาคารกลางเยอรมันและธนาคารกลางยุโรปต่างมีที่ทำการตั้งอยู่ในนครแฟรงก์เฟิร์ต
ประวัติ.
เมื่อสงครามโลกครั้งที่สองสิ้นสุดลงในปี 1945 พร้อมด้วยความพ่ายแพ้ของฝ่ายอักษะ เงินสกุลไรชส์มาร์คของเยอรมันกลายเป็นสิ่งไร้ค่า ฝ่ายสัมพันธมิตรจำต้องเข้ามาฟื้นฟูระบบการเงินในเยอรมันเสียใหม่ โดยจัดตั้งระบบธนาคารกลางแบบคู่ขนานขึ้นในเขตยึดครองเยอรมัน ซึ่งมีโครงสร้างที่ใช้ระบบธนาคารกลางสหรัฐเป็นต้นแบบ ธนาคารกลางแบบคู่ขนานนี้ประกอบด้วย:
ฝ่ายบริหารของระบบธนาคารกลางแบบคู่ขนานนี้คือ "คณะกรรมการธนาคารกลาง" ("Zentralbankrat") ซึ่งประกอบด้วย เหล่าประธานธนาคารกลางประจำรัฐ และบรรดากรรมการของธนาคารแห่งรัฐเยอรมัน 
ธนาคารแห่งรัฐเยอรมันได้กำหนดสกุลเงินมาร์คเยอรมัน (Deutsche Mark) ขึ้นเมื่อในวันที่ 20 มิถุนายน 1948 และภายหลังกฎหมายพื้นฐาน (รัฐธรรมนูญ) ของเยอรมันบังคับใช้ในปี 1949 ก็นำไปสู่การจัดตั้งธนาคารกลางเยอรมันก่อตั้งในปี 1957 เพื่อเข้ารับช่วงต่อจากธนาคารแห่งรัฐเยอรมัน (Bank deutscher Länder) ซึ่งเงินสกุลมาร์คนี้ใช้งานจนถึงปี 2002 ก็ถูกแทนที่ด้วยเงินสกุลยูโร
นาเซอร์ มาเล็ก โมเทียร์

นาเซอร์ มาเล็ก โมเทียร์
นาเซอร์ มาเล็ก โมเทียร์ (ناصر ملک‌ مطیعی‎, 29 มีนาคม ค.ศ. 1930 – 26 พฤษภาคม ค.ศ. 2018) เป็นนักแสดงและผู้กำกับภาพยนตร์ชาวอิหร่าน แสดงภาพยนตร์และรายการโทรทัศน์มากมาย
ภาพยนตร์.
<templatestyles src="Div col/styles.css"/>
ปีเตอร์ เทมเปิล-มอร์ริส

ปีเตอร์ เทมเปิล-มอร์ริส
ปีเตอร์ เทมเปิล-มอร์ริส (12 กุมภาพันธ์ ค.ศ. 1938 – 1 พฤษภาคม ค.ศ. 2018) เป็นนักการเมืองชาวอังกฤษ เป็นสมาชิกสภาผู้แทนราษฎรพรรคอนุรักษนิยม จากเมืองลีโอมินซ์เตอร์ ตั้งแต่ปี ค.ศ. 1974 ก่อนที่จะย้ายพรรคการเมืองไปอยู่พรรคแรงงานในปี ค.ศ. 2001 ในตำแหน่งสภาสูง และเสียชีวิตเมื่อวันที่ 1 พฤษภาคม ค.ศ. 2018
ประวัติ.
ปีเตอร์เกิดที่เมืองคาร์ดิฟฟ์ เรียนที่โรงเรียนเซนท์แคทเธอรีนส์ แลนดัฟฟ์ และโรงเรียนฮิลสโตน ศึกษาปริญญาตรี สาขานิติศาสตร์ วิทยาลัยเซนท์แคทเธอรีนส์ ภายหลังจบปริญญาตรี ปีเตอร์ได้เป็นทนายความในโบสถ์อินเนอร์ ตั้งแต่ปี ค.ศ. 1962 จนถึงปี ค.ศ. 1989 
งานการเมือง.
ปีเตอร์ ได้รับเลือกเป็นผู้ท้าชิงสมาชิกสภาผู้แทนราษฎรพรรคอนุรักษ์นิยม ในเมืองมอนเมาธ์เชอร์  ในปี ค.ศ. 1966 และเมืองนอร์วูดส์ ในปี ค.ศ. 1970 และในเดือนกุมภาพันธ์ ค.ศ. 1974 ได้รับเลือกเป็นสมาชิกสภาผู้แทนราษฎรจากเมืองลีโอมินเตอร์ในปี ค.ศ. 1982-83 เป็นกรรมาธิการการเกษตร และปี ค.ศ. 1987-90 เป็นกรรมาธิการการต่างประเทศ
เชียงใหม่เวิลด์

เชียงใหม่เวิลด์  เป็นแผนงานเมกะโปรเจกต์ในสมัยรัฐบาลทักษิณ ชินวัตร โดยเป็นโครงการพัฒนาเมืองในพื้นที่จังหวัดเชียงใหม่ ซึ่งเป็นบ้านเกิดของทักษิณ ในฐานะมหานครลำดับที่ 2 ของประเทศไทย ทักษิณได้ประกาศต่อชาวเชียงใหม่หลังได้เป็นนายกรัฐมนตรีว่า "คนเชียงใหม่อยากได้อะไรขอให้ฝันสุด ๆ แล้วผมจะเนรมิตฝันให้เป็นจริง"
เชียงใหม่เวิลด์มีโครงการย่อยทั้งหมดประมาณ 14 โครงการ ซึ่งสามารถแบ่งออกได้เป็น 2 กลุ่ม ดังนี้
แม้การรัฐประหารในประเทศไทย พ.ศ. 2549 จะทำให้โครงการในภาพรวมสะดุดลง แต่หน่วยงานเจ้าของโครงการก็ยังคงผลักดันโครงการตามแผนงานนี้เรื่อยมาจนสำเร็จเสร็จสิ้นไปทีละโครงการจนถึงปัจจุบัน
รัฐบาลทักษิณได้กำหนดให้เชียงใหม่เวิลด์เป็นนโยบายเร่งด่วน โครงการกลุ่มแรกที่เกิดขึ้นในยุคทักษิณต่างใช้ระบบ Fast Track ซึ่งมีความยืดหยุ่นสูงมาก จะเพิ่มหรือตัดรายละเอียดส่วนไหนออกได้ตามต้องการโดยไม่ต้องมีแผนแม่บทที่ชัดเจน ส่วนไหนออกแบบเสร็จก่อนก็ก่อสร้างได้เลยโดยไม่ต้องรอแผนงานรวม โครงการในกลุ่มนี้เดินหน้าได้เร็วมาก จนกลุ่มนักวิชาการออกมาอ้างว่า "ตัวโครงการจึงจับต้องไม่ได้ จนสังคมไม่สามารถศึกษาได้ว่าเขาจะทำอะไร มีผลกระทบขนาดไหน" โครงการไนท์ซาฟารีและมหกรรมพืชสวนโลกใช้เวลาทั้งหมดเพียง 2 ปีก็แล้วเสร็จนับตั้งแต่วันแรกที่ทักษิณประกาศ
ฟุตบอลชายทีมชาติแคนาดา

ฟุตบอลชายทีมชาติแคนาดา  เป็นทีมฟุตบอลชายที่เป็นตัวแทนของประเทศแคนาดามาตั้งแต่ ค.ศ. 1924 อยู่ภายใต้การควบคุมของสมาคมฟุตบอลแคนาดาซึ่งเป็นเป็นหน่วยงานที่กำกับดูแลฟุตบอลในประเทศแคนาดา พวกเขาเป็นสมาชิกฟีฟ่าตั้งแต่ ค.ศ. 1948 และเป็นสมาชิกคอนคาแคฟตั้งแต่ ค.ศ. 1961
ความสำเร็จที่โดดเด่นที่สุดของทีมชาติแคนาดาคือการชนะเลิศคอนคาแคฟแชมเปียนชิป 1985 ทำให้ได้สิทธิ์เข้าร่วมแข่งขันฟุตบอลโลก 1986 และชนะเลิศ คอนคาแคฟโกลด์คัพ 2000 จนได้สิทธิ์เข้าร่วมแข่งขันฟีฟ่าคอนเฟเดอเรชันส์คัพ 2001 แคนาดาเป็นเพียงชาติเดียวที่ชนะเลิศคอนคาแคฟโกลด์คัพนอกเหนือจากมหาอำนาจของทวีปอย่างเม็กซิโกและสหรัฐ พวกเขายังคว้าเหรียญทองในการแข่งขันฟุตบอลในโอลิมปิกฤดูร้อน 1904 
ทีมชาติแคนาดาเข้าร่วมแข่งขันฟุตบอลโลกเป็นครั้งที่สองในปี 2022 และจะเป็นเจ้าภาพฟุตบอลโลก 2026 ร่วมกับ สหรัฐและเม็กซิโก
สนาม.
ในการแข่งขันฟุตบอลโลก 2022 รอบคัดเลือก ทีมชาติแคนาดาใช้บีเอ็มโอฟีลด์ในโทรอนโต, สนามกีฬาเครือจักรภพในเอ็ดมันตัน และทิมฮอร์ตันส์ฟีลด์ในแฮมิลตัน เป็นสนามเหย้า บีเอ็มโอฟีลด์เป็นสนามฟุตบอลที่ใหญ่ที่สุดในประเทศ รองลงมาเป็นสนามกีฬาซาปูโตในมอนทรีออล
ฤทธิ์หมัดเสือหิว

ฤทธิ์หมัดเสือหิว (; โรมาจิ: "ichi-pondo no fukuin") แต่งโดย รูมิโกะ ทากาฮาชิ ชุดซีรีส์มังงะเรื่องนี้มีทั้งหมด 4 เล่ม ซึ่งในการดำเนินเรื่องเป็นเรื่องราวของการผสมผสานของแนวกีฬาชกมวยและแนวโรแมนติกคอเมดี้
เนื้อเรื่อง.
นักมวยที่เป็นความภาคภูมิใจของมุโคดะยิม โคซาคุ ฮาตานากะ เขามีพรสวรรค์และเป็นนักมวยอาชีพด้วยอายุเพียง 19 ปี แต่โคซาคุกลับมีปัญหาที่ใหญ่ยิ่ง เขาไม่สามารถควบคุมความหิวกระหายที่จะกินอาหารได้กระทั่งครูฝึกยังรู้สึกเหนื่อยหน่าย โคซาคุรักการกินเป็นชีวิตจิตใจ ทำให้การควบคุมน้ำหนักอย่างเคร่งครัดให้เหมาะสมกับรุ่นชกเป็นไปได้อย่างอเนจอนาถยากจะเข็น จนเมื่อวันหนึ่งเขาหิวจนถูกน็อคเอ้าท์แพ้การแข่งขัน โคซาคุได้เดินไปในบริเวณโบสถ์แห่งหนึ่งและนั่นทำให้เขาได้พบกับ ซิสเตอร์แองเจล่า แม่ชีฝึกหัด แล้วโคซาคุก็ค้นพบตัวเองทันทีว่าเขาตกหลุมรัก
แต่ชีวิตของแองเจล่าซิสเตอร์ฝึกหัดมีแต่เพียงพระผู้เป็นเจ้า เธอเป็นเด็กสาวกำพร้าที่มีโอกาสได้เติบโตมาในคอนแวนต์จนมาเป็นซิสเตอร์ฝึกหัดผู้แสนดี ระหว่างที่โคซาคุช่างขยันบอกรักเธออย่างสม่ำเสมอในแทบทุกครั้งที่ได้เจอกัน ซิสเตอร์แองเจล่ามุ่งมั่นที่จะทำให้โคซาคุลูกแกะผู้หลงทางที่น่าสงสารได้ก้าวเดินไปบนเส้นทางที่ถูกต้องและตั้งใจช่วยทำลายนิสัยในการกินของโคซาคุ เธอคอยให้กำลังใจเขาเพื่อให้แน่ใจว่าเขาจะอยู่ห่างจากอาหารและพร้อมขึ้นชกเพื่อเป็นแชมป์ได้ แต่น่าเสียดายความใกล้ชิดบางครั้งอาจทำให้ก่อเกิดความรัก ซิสเตอร์แองเจลาตระหนักว่าตัวเธอเองกำลังเริ่มมีปัญหา
ด้วยพลังใจอันเป็นแรงผลักดันในการพยายามฝึกซ้อมอย่างหนักและการแอบกินของกินที่ซุกซ่อนไว้ โคซาคุ ต่อสู้เพื่อชัยชนะของตนและเพื่อเอาชนะใจของเธอ
มังงะ.
ตีพิมพ์กับ Yangu Sandē (ヤングサンデー) (Young Sunday) นิตยสารมังงะในเครือโชงะกุกัง
และรวมเล่มกับสำนักพิมพ์โชงะกุกัง
หนังสือการ์ตูนในประเทศไทยเมื่อนานมาแล้วเคยมีการตีพิมพ์กับสำนักพิมพ์วิบูลย์กิจจัดจำหน่ายเป็นรูปเล่มหนาสองร้อยกว่าหน้า และจากเนื้อเรื่องที่มีความยาวนานขาดช่วง สุดท้ายลิขสิทธิ์มังงะเรื่องฤทธิ์หมัดเสือหิวรวมทั้งหมด 4 เล่มมาปิดจบจัดแปลวางจำหน่ายเป็นชุดรูปเล่มหนังสือการ์ตูนที่สมบูรณ์กับสำนักพิมพ์สยามอินเตอร์คอมิกส์
อเวคเคนนิงเรคอร์ดส

อเวคเคนนิงเรคอร์ดส  เป็นสื่อถ่ายทำของสหราชอาณาจักร ก่อตั้งโดยผู้ประกอบการคนอเมริกันและอังกฤษใน ค.ศ. 2003 ในการเผยแผ่อิสลามแบบสมัยใหม่ และการค้าขายดนตรี
งานการกุศล.
ในปีค.ศ. 2012 ได้มีการจัดทำการแสดงของการกุศลในอัลบั้ม "Sound of Light"  ในปีค.ศ. 2013 และ 2014 ได้มีการสนับสนุนองค์กรที่ช่วยเหลือผู้คนกับ Islamic Relief และ Human Appeal พร้อมกับองค์กรอื่นๆทั่วโลก
สาวมหัศจรรย์กับแท็บเล็ตแยกโลก

สาวมหัศจรรย์กับแท็บเล็ตแยกโลก  เป็นภาพยนตร์อนิเมะแนวจินตนิมิตและผจญภัยจากประเทศญี่ปุ่น ภาพยนตร์ผลิดโดย Signal.MD กำกับและเขียนบทโดย Kenji Kamiyama และให้เสียงพากย์โดย มิตสึกิ ทากาฮาตะ ภาพยนตร์เข้าฉายในประเทศญี่ปุ่นโดยวอร์เนอร์บราเธอส์พิกเจอส์เจเปนในวันที่ 18 มีนาคม 2017 ส่วนฉบับพากย์ภาษาอังกฤษเข้าฉายที่สหราชอาณาจักรในวันที่ 16 สิงหาคม 2017 และที่สหรัฐในวันที่ 8 กันยายน ปีเดียวกัน ภาพยนตร์ได้ออกวางจำหน่ายเป็นแผ่นดีวีดีและบลูเรย์โดย GKIDS ที่อเมริกาเหนือในวันที่ 30 มกราคม 2018
ส่วนในประเทศไทย "สาวมหัศจรรย์กับแท็บเล็ตแยกโลก" เข้าฉายในวันที่ 8 มิถุนายน 2017
จังหวัดดาเวาเดลซูร์

จังหวัดดาเวาเดลซูร์ (เซบัวโน: Habagatang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางและเมืองใหญ่สุดคือดีโกส มีอาณาเขตติดกับนครอิสระดาเบาทางทิศเหนือ ติดกับจังหวัดคันลูรังดาเบาทางทิศใต้ ติดกับจังหวัดโคตาบาโต‎ ซุลตันคูดารัต ตีโมกโคตาบาโต และซารังกานีทางทิศตะวันตก ส่วนทางทิศตะวันออกติดกับอ่าวดาเบา
ภูมิประเทศของจังหวัดประกอบด้วยหาดทราย เกาะ ทุ่งเกษตรกรรม ภูเขา หุบเขา ป่า และแม่น้ำลำธาร โดยภูเขาที่สูงที่สุดในจังหวัดคือภูเขาอาโป ซึ่งสูง 2,954 เมตรจากระดับน้ำทะเล
จังหวัดดาเวาโอกซีเดนตัล

ดาเวาโอกซีเดนตัล  หรือ คันลูรังดาเบา  เป็นจังหวัดลำดับที่ 81 ของประเทศฟิลิปปินส์ ตั้งอยู่ในเขตดาเบา เกาะมินดาเนา เมืองศูนย์กลางคือเมืองมาลีตา ติดกับอ่าวดาเบาทางทิศตะวันออก และมีการใช้น่านน้ำทางทิศใต้ร่วมกับจังหวัดซูลาเวซีเหนือของประเทศอินโดนีเซีย
การเลือกตั้งครั้งแรกภายในจังหวัด เกิดขึ้นเมื่อวันที่ 9 พฤษภาคม ค.ศ. 2016
วิริยะ เผ่าพันธุ์

วิริยะ เผ่าพันธุ์ (เกิดวันที่ 9 มีนาคม พ.ศ. 2521; ชื่อเล่น มะ) เป็นผู้ฝึกสอนฟุตบอลชาวไทย โดยจบหลักสูตรเอ-ไลเซนซ์ (A-License) ปัจจุบันเป็นหัวหน้าผู้ฝึกสอนของสโมสรฟุตบอลกองเรือรบในไทยลีก 3
ประวัติการฝึกสอน.
ราชนาวี.
ในเดือนธันวาคม พ.ศ. 2560 วิริยะได้รับการแต่งตั้งให้เป็นผู้ฝึกสอนของราชนาวี แทนที่สมชาย ชวยบุญชุม ที่ไม่ได้ต่อสัญญากับทางสโมสร ต่อมาในเดือนมกราคม พ.ศ. 2561 วิริยะประเดิมคุมทีมในรายการแข่งขัน "ช้าง ชลบุรี อินวิเตชั่น คัพ 2018" ซึ่งมีชลบุรี, สุโขทัย และอุบล ยูเอ็มทีฯ เข้าร่วมแข่งขัน โดยราชนาวีแพ้อุบลในรอบแรก ก่อนที่จะแพ้ชลบุรีในนัดชิงอันดับที่สาม ทำให้ทีมของวิริยะจบอันดับที่สี่ในรายการอุ่นเครื่องนี้
วันที่ 11 กุมภาพันธ์ พ.ศ. 2561 วิริยะเริ่มต้นคุมทีมราชนาวีในไทยลีกนัดแรก ด้วยการเปิดบ้านเอาเฉือนชนะอุบล ยูเอ็มทีฯ 1-0 ผลงานสามนัดแรกของฤดูกาล เขาทำผลงานได้ดีด้วยการไม่แพ้ใคร ชนะ 1 นัด เสมอ 2 นัด แต่ในนัดที่สี่ เขาคุมทีมแพ้นัดแรกในการออกไปเยือนพัทยา เมื่อวันที่ 3 มีนาคม
ในช่วงต้นเดือนเมษายน พ.ศ. 2561 วิริยะถูกปลดออกจากตำแหน่งผู้ฝึกสอน โดยผู้ฝึกสอนที่เข้ามาแทนที่คือ ชำนาญ แพรขุนทด ซึ่งคุมทีมได้เพียง 8 วันเท่านั้น
ราชนาวี (ครั้งที่ 2; รักษาการ).
หลังจากนั้นไม่นาน ต้นเดือนพฤษภาคม พ.ศ. 2561 วิริยะได้กลับมาทำหน้าที่หัวหน้าผู้ฝึกสอนชั่วคราวให้กับราชนาวีอีกครั้ง แทนที่ของ "อัลเฟรด" เนติพงษ์ ศรีทองอินทร์ ที่เพิ่งแยกทางกับสโมสร โดยวิริยะจะได้คุมทีมจนจบเลกแรกของฤดูกาล 2561 เท่านั้น โดยคนที่เข้ามาแทนที่คือ ลูโบเมียร์ ริสตอฟสกี หัวหน้าผู้ฝึกสอนชาวเซอร์เบีย
พรรคประชาชน (พ.ศ. 2499)

พรรคประชาชน พรรคการเมืองของไทยในอดีตที่ก่อตั้งเมื่อ พ.ศ. 2499 มีนาย สมภาษก์ อุทยางกูร เป็นหัวหน้าพรรคและนายนาย ไสว โหประพัฒน์ เป็นเลขาธิการพรรค
ประวัติ.
พรรคประชาชนได้จดทะเบียนจัดตั้งพรรคตาม พระราชบัญญัติพรรคการเมือง พ.ศ. 2498 ต่อ พระยารามราชภักดี ปลัดกระทรวงมหาดไทย ในฐานะนายทะเบียนพรรคการเมืองเป็นลำดับที่ ๑๑/๒๔๙๙ เมื่อวันที่ 27 ธันวาคม พ.ศ. 2499 มีนาย สมภาษก์ อุทยางกูร เป็นหัวหน้าพรรคและนาย ไสว โหประพัฒน์ เป็นเลขาธิการพรรคคนแรก 
ใน การเลือกตั้งวันที่ 26 กุมภาพันธ์ พ.ศ. 2500 พรรคประชาชนได้ส่งผู้สมัครลงรับเลือกตั้งแต่ไม่ได้รับเลือกตั้งแม้แต่ที่นั่งเดียว
กระทั่งวันที่ 13 เมษายน พ.ศ. 2500 พรรคประชาชนได้มีการเปลี่ยนแปลงเลขาธิการพรรคจากนาย ไสว โหประพัฒน์ มาเป็นนาย ยัญ คงสมจิตต์ 
ใน การเลือกตั้งวันที่ 15 ธันวาคม พ.ศ. 2500 พรรคประชาชนได้ส่งผู้สมัครลงรับเลือกตั้งอีกครั้งแต่ก็ไม่ได้รับเลือกตั้ง
พรรคประชาชนถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ ๘ ภายใต้การนำของ จอมพลสฤษดิ์ ธนะรัชต์ ผู้บัญชาการทหารบก และ ผู้บัญชาการทหารสูงสุด เมื่อวันที่ 20 ตุลาคม พ.ศ. 2501
แอนดรูว์ ออร์ด

แอนดรูว์ ออร์ด เป็นผู้จัดการทีมฟุตบอลชาวอังกฤษ-ออสเตรเลีย เคยคุมทั้งทีมชาติและสโมสรหลายแห่งในทวีปเอเชีย เขาเคยเป็นหัวหน้าฝ่ายพัฒนาเยาวชนของบุรีรัมย์ ยูไนเต็ด
ช่วงแรก.
ออร์ดเล่นตำแหน่งกองหลังตัวกลางตั้งแต่สมัยที่เล่นฟุตบอลกึ่งอาชีพ เขารับงานเป็นโค้ชตั้งแต่ช่วงอายุน้อย ๆ หลังจากที่ไม่เคยได้รับสัญญาเต็มเวลา ในปี ค.ศ. 2006 ซึ่งเขาย้ายไปเพิร์ท เขาได้เข้าร่วมศูนย์ฝึกแห่งชาติเวสเทิร์นออสเตรเลีย ซึ่งผลิตผู้เล่นของทีมชาติออสเตรเลีย เขายังทำงานในประเทศพม่าในการพัฒนาระบบเยาวชนของย่างกุ้งยูไนเต็ด ก่อนที่จะกลับไปเวสเทิร์นออสเตรเลียอีกครั้ง
การจัดการทีม.
แอร์ฟอร์ซ เซ็นทรัล.
ในฤดูกาล 2561 ออร์ดเข้ามาแทนที่ของสะสม พบประเสริฐ ในตำแหน่งหัวหน้าผู้ฝึกสอนของแอร์ฟอร์ซ เซ็นทรัล หลังจากที่พบว่า "อินทรีทัพฟ้า" อยู่ในอันดับท้ายตาราง เขาพาทีมเก็บชัยชนะได้ตั้งแต่นัดแรกที่คุมทีม เมื่อวันที่ 8 เมษายน ค.ศ. 2018 นัดที่บุกไปชนะนครราชสีมา 1-0 อย่างไรก็ตาม ในหลายนัดถัดมา ทีมไม่สามารถเก็บชัยชนะได้เลย ทำให้แอนดรูว์ ออร์ด รับผิดชอบลาออกจากตำแหน่งหลังจบนัดสุดท้ายของเลกแรก ฤดูกาล 2561
พืดน้ำแข็ง

พืดน้ำแข็ง  หรือเรียกอีกอย่างว่าธารน้ำแข็งภาคพื้นทวีป  เป็นมวลของธารน้ำแข็งที่ปกคลุมภูมิประเทศโดยรอบและมีขนาดมากกว่า 50,000 ตารางกิโลเมตร ปัจจุบันพืดน้ำแข็งสามารถพบได้เพียงในกรีนแลนด์และแอนตาร์กติกา ช่วงยุคน้ำแข็งยุคสุดท้ายในยุคน้ำแข็งใหญ่สุดครั้งสุดท้ายพืดน้ำแข็งลอเรนไทด์ได้ปกคลุมพื้นที่จำนวนมากของทวีปอเมริกาเหนือ พืดน้ำแข็งไวช์เซเลียนปกคลุมทางเหนือของทวีปยุโรปและพืดน้ำแข็งปาตาโกเนียปกคลุมทางใต้ของทวีปอเมริกาใต้
พืดน้ำแข็งนั้นมีขนาดใหญ่กว่าหิ้งน้ำแข็งและธารน้ำแข็งแบบแอลป์ มวลของน้ำแข็งที่ปกคลุมพื้นที่น้อยกว่า 50,000 ตารางกิโลเมตรเรียกว่าครอบน้ำแข็ง
ถึงแม้ว่าผิวหน้าของพืดน้ำแข็งจะหนาวและเย็นแต่บริเวณฐานจะอุ่นเนื่องจากความร้อนใต้พิภพ ในสถานที่ ๆ ทำให้น้ำแข็งด้านล่างละลายจากนั้นก็จะค่อย ๆ พาน้ำแข็งไหลไปเร็วกว่าบริเวณอื่นจะเรียกว่าภูมิภาคน้ำแข็งไหล (Ice stream)
ปัจจุบันพืดน้ำแข็งบริเวณขั่วโลกนั้นยังถือว่ามีอายุน้อยมาก พืดน้ำแข็งแอนตาร์กติกก่อตัวขึ้นครั้งแรกจากทุ่งน้ำแข็งขนาดเล็กในช่วงต้นสมันโอลิโกซีนจากนั้นก็เพิ่มขนาดและลดลงหลายครั้งจนถึงสมัยพลิโอซีนพืดน้ำแข็งก็คลอบคลุมพื้นที่ทั้งหมดของแอนตาร์กติกา พืดน้ำแข็งกรีนแลนด์นั้นไม่ได้ขยายตัวเลยจนถึงปลายสมัยพลิโอซีนแต่หลังจากนั้นก็พัฒนาตัวอย่างรวดเร็วในช่วงที่ธารน้ำแข็งปกคลุมทวีป ทำให้พืดน้ำแข็งกรีนแลนด์ที่เกิดแบบรวดเร็วและเฉียบผลันสามารถเก็บรักษาซากดึกดำบรรพ์ของพืชที่งอกบนเกาะได้ดีกว่าพืดน้ำแข็งแอนตาร์กติกที่ค่อย ๆ ก่อตัวอย่างช้า ๆ
พืดน้ำแข็งแอนตาร์กติก.
พืดน้ำแข็งแอนตาร์กติกเป็นพืดน้ำแข็งมวลเดียวที่ใหญ่ที่สุดในโลก ครอบคลุมพื้นที่ 14 ล้านตารางกิโลเมตรและมีน้ำแข็งประมาณ 30 ล้านลูกบาศก์กิโลเมตร มวลน้ำแข็ง 90% ของโลกอยู่ในแอนตาร์กติกาซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 58 เมตรแนวโน้มค่าเฉลี่ยของอุณหภูมิพื้นผิวทวีปแอนตาร์กติกาเป็นค่าบวกและมีนัยสำคัญที่ > 0.05 ° C ในรอบทศวรรษตั้งแต่ พ.ศ. 2500
พืดน้ำแข็งแอนตาร์กติกถูกแบ่งเป็นสองส่วนโดยเทือกเขาทรานส์แอนตาร์กติก 2 ส่วนนี้มีขนาดไม่เท่ากันฝั่งตะวันออกจะมีขนาดใหญ่กว่าฝั่งตะวันตก พืดน้ำแข็งแอนตาร์กติกตะวันออกนั้นอยู่บนพื้นดินเป็นส่วนใหญ่แต่ฐานของพืดน้ำแข็งแอนตาร์กติกตะวันตกบางส่วนนั้นอยู่ต่ำกว่าระดับน้ำทะเลประมาณ 2,500 เมตรซึ่งหากไม่มีน้ำแข็งบริเวณนี้แล้วมันจะกลายเป็นก้นทะเลแทน ด้วยลักษณะนี้ทำให้ฝั่งตะวันตกถูกจัดให้อยู่ในกลุ่มพืดน้ำแข็งที่มีฐานใต้ทะเลหรือก็คือมีฐานอยู่ใต้น้ำและมีขอบเป็นหิ้งน้ำแข็งที่ลอยอยู่บนน้ำ พืดน้ำแข็งแอนตาร์กติกตะวันตกนั้นมีชายแดนคือหิ้งน้ำแข็งรอสส์ หิ้งน้ำแข็งฟิวช์เนอร์-โรนและธารน้ำแข็งต่าง ๆ ที่ไหลลงทะเลอามุนเซน
พืดน้ำแข็งกรีนแลนด์.
พืดน้ำแข็งกรีนแลนด์ครอบคลุมพื้นประมาณ 82% ของเกาะกรีนแลนด์ ซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 7.2 เมตรมีการประเมินว่ามีอัตราการละลายมากสุดประมาณ 239 ลูกบาศก์กิโลเมตรต่อปีค่าการประเมินนี้มาจากจีอาร์เอซีอีของนาซาที่ปล่อยใน พ.ศ. 2545 ตามรายงานของบีบีซีเดือนสิงหาคม พ.ศ. 2549
จังหวัดดาเวาเดลนอร์เต

จังหวัดดาเวาเดลนอร์เต (เซบัวโน: Amihanang Dabaw) เป็นจังหวัดในเขตดาเบา ประเทศฟิลิปปินส์ เมืองศูนย์กลางคือตากุม โดยจังหวัดดาเวาเดลนอร์เตนั้น มีพื้นที่ครอบคลุมถึงเกาะซามัลในอ่าวดาเบาด้วย
ในช่วงก่อนปี ค.ศ. 1967 จังหวัดดาเวาเดลนอร์เต, ซีลางังดาเบา, ตีโมกดาเบา, คันลูรังดาเบา และดาเบาเดโอโร ทั้ง 5 จังหวัดนี้เคยอยู่รวมกันเป็นจังหวัดเดียวกันมาก่อน ชื่อว่า "จังหวัดดาเบา"
จังหวัดดาเวาเดลนอร์เตเป็นที่รู้จักกันในฐานะแหล่งปลูกกล้วยขนาดใหญ่ของประเทศ
จังหวัดดาเวาโอเรียนตัล

จังหวัดดาเวาโอเรียนตัล (เซบัวโน: Sidlakang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางคือมาตี เป็นจังหวัดที่อยู่ทางทิศตะวันออกสุดของประเทศ โดยจุดตะวันออกสุดคือแหลมปูซัน ตั้งอยู่ที่เทศบาลคารากา แหลมนี้ติดกับทะเลฟิลิปปินในมหาสมุทรแปซิฟิก
จังหวัดดาเวาโอเรียนตัลมีชื่อเสียงสำหรับแหล่งเพาะปลูกมะพร้าวรายใหญ่ของประเทศ จนได้รับสมญาว่า "เมืองแห่งมะพร้าวของฟิลิปปินส์"
ภูมิอากาศ.
จังหวัดดาเวาโอเรียนตัลมีฤดูฝนที่ยาวนาน และมีฤดูร้อนที่สั้น ฝนตกมากในช่วงเดือนพฤศจิกายน-มกราคม โดยเฉพาะบริเวณพื้นที่ชายฝั่ง
ฟุตบอลทีมชาติโตโก

ฟุตบอลทีมชาติโตโก  เป็นทีมฟุตบอลตัวแทนของประเทศโตโก อยู่ภายใต้การควบคุมของสหพันธ์ฟุตบอลโตโก (FTF) ซึ่งก่อตั้งในปี ค.ศ. 1960
ผู้เล่นชุดปัจจุบัน.
"ข้อมูล ณ วันที่ 24 มีนาคม ค.ศ. 2018"
อเดบาโย กาเดโบ

อเดบาโย กาเดโบ (เกิดวันที่ 30 พฤษภาคม ค.ศ. 1974) เป็นอดีตนักฟุตบอลชาวไนจีเรีย ล่าสุดเป็นหัวหน้าผู้ฝึกสอนให้กับสมุทรสาคร ซิตี้ ในไทยลีก 3
การเล่นฟุตบอล.
ในปี ค.ศ. 1993 กาเดโบได้เล่นให้กับสเตชันแนรีสโตร์ ก่อนที่จะถูกเรียกตัวติดทีมชาติอายุไม่เกิน 20-23 ปีในช่วง ค.ศ. 1990-1993 ต่อมาปี ค.ศ. 1994–1998 เขาได้เล่นให้กับอัล-เบิร์จ ก่อนที่จะย้ายไปบีอีซี เทโรศาสน ในปี ค.ศ. 1998 ปีถัดมา เขาถูกปล่อยยืมตัวให้กับมุฮุนบากัน และกลับมาเล่นให้กับเทโร ช่วยพาทีมคว้าแชมป์ไทยพรีเมียร์ลีกในฤดูกาล 2000-2001 และเคยพาทีมไปถึงรอบก่อนรองชนะเลิศของแชมเปียนส์ลีก และในปี ค.ศ. 2004 เขาย้ายไปอินโดนีเชียเพื่อเล่นให้กับสโมสรเปอกันบารู
การจัดการทีม.
ในช่วงปี ค.ศ. 2007-2009 กาเดโบเป็นหัวหน้าผู้ฝึกสอนของกรุงเทพคริสเตียน และเคยพาทีมคว้าแชมป์อายุไม่เกิน 15 ปีในรายการไทแซคแชมเปียนชิป ต่อมาในปี ค.ศ. 2010 เขาได้รับตำแหน่งผู้ช่วยผู้ฝึกสอนของการท่าเรือ ซึ่งเป็นปีที่สโมสรคว้าแชมป์เอฟเอคัพ ต่อมาในปี ค.ศ. 2013 เขาทำหน้าที่เป็นประธานเทคนิคและโค้ชทีมเยาวชนของสุพรรณบุรี โดยพาทีมคว้ารองแชมป์ในการแข่งขันชิงแชมป์เยาวชนแห่งชาติ และในฤดูกาล 2014 เขาทำหน้าที่เป็นโค้ชชั่วคราวของสุพรรณบุรี คุมทีมประมาณ 5 นัด ไม่แพ้ใคร และพาทีมเข้าถึงรอบก่อนรองชนะเลิศของเอฟเอคัพ
ในเดือนพฤษภาคม ค.ศ. 2017 กาเดโบได้รับการแต่งตั้งให้เป็นหัวหน้าผู้ฝึกสอนชั่วคราวของสุพรรณบุรีอีกครั้ง โดยแทนที่ของวรวุฒิ ศรีมะฆะ ที่ย้ายไปคุมทีมชาติไทย ยู-23 กาเดโบคุมทีมนัดแรกในนัดที่สุพรรณบุรีเปิดบ้านเอาชนะราชนาวี 2-0 และในเดือนถัดมา เขาได้เป็นหัวหน้าผู้ฝึกสอนของสุพรรณบุรีอย่างเป็นทางการ
ช่วงต้นฤดูกาล 2018 กาเดโบคุมทีมสุพรรณบุรีไม่แพ้ใคร 10 นัดติดต่อกัน ก่อนที่จะถูกหยุดสถิติในนัดที่เปิดบ้านแพ้การท่าเรือ 1-2 เมื่อวันที่ 11 พฤษภาคม และในวันที่ 23 มิถุนายน ค.ศ. 2018 กาเดโบประกาศลาออกจากตำแหน่งหัวหน้าผู้ฝึกสอนของสุพรรณบุรี หลังจากพาทีมบุกไปพ่ายชลบุรี 0-2
ในเดือนมิถุนายนปีถัดมา กาเดโบกลับมาคุมทีมสุพรรณบุรีอีกครั้งเป็นรอบที่สาม โดยแทนที่ธชตวัน ศรีปานที่เพิ่งลาออกไป
นีล วอร์น็อก

นีล วอร์น็อก (เกิดวันที่ 1 ธันวาคม ค.ศ. 1948) เป็นผู้จัดการทีมฟุตบอลชาวอังกฤษ ซึ่งจัดการทีมมานานกว่า 35 ปี เขาเป็นผู้จัดการที่ทำผลงานเลื่อนชั้นได้มากที่สุดถึง 8 ครั้งในฟุตบอลอังกฤษ
วอร์น็อกเคยเล่นตำแหน่งปีกให้กับเชสเตอร์ฟีลด์ รอเทอรัมยูไนเต็ด ฮาร์ตลีพูลยูไนเต็ด สกันทอร์ปยูไนเต็ด ออลเดอร์ช็อต บาร์นสลีย์ ยอร์กซิตี และครูว์อเล็กซานดรา สถิติอาชีพของเขาคือทำได้ 36 ประตู จากการลงเล่นในลีก 327 นัด เขาเกษียณอาชีพใน ค.ศ. 1979 เมื่ออายุ 30 ปี ก่อนที่จะเปลี่ยนไปเป็นโค้ช
วอร์น็อกเข้ารับตำแหน่งผู้จัดการทีมเป็นครั้งแรกกับเกนส์เบอเรอทรินิตี ซึ่งเป็นทีมนอกลีกระหว่าง ค.ศ. 1980-1981 ก่อนจะย้ายไปคุมทีมเบอร์ตันอัลเบียน (1981-1986) และสการ์เบอเรอ (1986-1989) โดยเขาสามารถพาสการ์เบอเรอเลื่อนชั้นเข้าสู่ฟุตบอลลีกในปี 1987 ต่อมาเขารับงานผู้จัดการทีมนอตส์เคาน์ตี (1989-1993) นำทีมนอตส์เคาน์ตี จาก ดิวิชัน 3 (เดิม) สู่ดิวิชัน 1 (เดิม) แม้จะถูกไล่ออกหลังจากสโมสรตกชั้น ก่อนที่ดิวิชัน 1 จะเปลี่ยนเป็น พรีเมียร์ลีก หลังจากนั้นวอร์น็อกเข้าคุมทอร์คีย์ยูไนเต็ด เป็นเวลาสั้น ๆ ใน ค.ศ. 1993 ก่อนที่จะย้ายไปฮัดเดอส์ฟีลด์ทาวน์ (1993-1995) ซึ่งเขาพาทีมเลื่อนชั่นสู่ ดิวิชัน 1 (ใหม่) ได้ ต่อมาเขาได้ลาออกและไปร่วมงานกับพลิมัทอาร์ไกล์ (1995-1997) และนำทีมสู่ ดิวิชัน 2 และก็ถูกไล่ออก หลังจากนั้นเขาจึงย้ายไปคุมอีกสองสโมสรเป็นเวลาสั้น ๆ ได้แก่โอลดัมแอทเลติก (1997-1998) และบิวรี (1998-1999)
ในปี 1999 วอร์น็อกได้ร่วมงานกับเชฟฟีลด์ยูไนเต็ด นำพวกเข้าสู่รอบรองชนะเลิศลีกคัพ และ เอฟเอคัพ ในปี 2003 และ เลื่อนชั่นสู่พรีเมียร์ลีกในปี 2006 แต่อย่างไรก็ตามเขาลาออกหลังจากทีมตกชั้นในปี 2007 เข้าไปกลับไปร่วมงานกับ คริสตัลพาเลซ (2007-2010) ช่วยให้พาเลซ รอดจากการตกชั้น เมื่อสโมสรพาเลซได้เปลี่ยนตัวผู้บริหารใหม่ เขาได้ลาออกและไปร่วมงานกับควีนส์พาร์กเรนเจอส์ (2010-2012) เขาทำทีมเลื่อนชั้นสู่พรีเมียร์ลีก ในปี 2011 และถูกไล่ออกหลังจากที่พาทีมจบในอันดับโซนใกล้ตกชั้น เขาเลยไปร่วมงานกับลีดส์ยูไนเต็ด (2012-2013) และถูกลีดส์ไล่ออกหลังทำผลงานย่ำแย่ เขาตกงานอยู่ถึง 15 เดือนจนกระทั่งกลับมาร่วมงานกับ คริสตัลพาเลซอีกครั้ง และต่อมาก็ถูกไล่ออกหลังจากเริ่มต้นฤดูกาลได้อย่างย่ำแย่และอยู่ในโซนหนีตกชั้น ต่อจากนั้น ได้มาเป็นผู้จัดการทีมชั่วคราว ของควีนส์พาร์คเรนเจอส์ ก่อนที่จะกลับไปเป็นผู้จัดการทีมแบบเต็มตัวกับรอเทอรัมยูไนเต็ด 
ต่อมาเขาตกลงรับงานคุมทีมคาร์ดิฟฟ์ซิตีในเดือน ตุลาคม 2016 และนำทีมเลื่อนชั้นกลับมาสู่พรีเมียร์ลีก ในฤดูกาล 2017-18
พิรพัฒน์ วัฒนเศรษสิริ

พิรพัฒน์ วัฒนเศรษสิริ (เกิด 23 กุมภาพันธ์ พ.ศ. 2537) ชื่อเล่น เอิร์ท เป็นนักแสดงชายชาวไทย เป็นที่รู้จักจากภาพยนตร์ชุดทางโทรทัศน์เรื่อง Water Boyy the Series ในบท "หวาย", ภาพยนตร์ชุดทางโทรทัศน์เรื่อง Kiss Me Again จูบให้ได้ถ้านายแน่จริง ในบท "โซ่" ภาพยนตร์ชุดทางโทรทัศน์เรื่อง นิทานพันดาว ในบท "ภูผา", ผลงานล่าสุดคือละครชุดทางโทรทัศน์เรื่อง พินัยกรรมกามเทพ ในบท "ฐาปกรณ์" 
ประวัติ.
เอิร์ท เกิดเมื่อวันลที่ 23 กุมภาพันธ์ พ.ศ. 2537 เป็นบุตรคนเดียวของครอบครัว จบการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง 
วงการบันเทิง.
เริ่มเข้าสู่วงการบันเทิงจากการเป็นนักแสดง GMMTV เอิร์ทมีผลงานซีรีส์เรื่องแแรก วอเตอร์บอยเดอะซีรีส์ ซึ่งถือเป็นจุดเปลี่ยนที่ทำให้มีคนรู้จักมากขึ้น ต่อมาเอิร์ทมีผลงานซีรีส์ จูบให้ได้ถ้านายแน่จริง รับบท โซ่ ทาง GMM25 และผลงานอื่นๆ ตามมาอีกมากมาย เช่น ถ่ายแบบ เดินแบบ นอกจากนี้เอิร์ทยังเคยมีผลงานซีรีส์ที่ต่างประเทศอีกด้วย ปัจจุบันเอิร์ทเป็นนักแสดงสังกัด GMMTV และกำลังมีซีรีส์เรื่อง นิทานพันดาว ที่เขาได้รับบทแสดงนำ และต่อมามีผลงานซีรีส์คือ รักนี้ให้นาย
นพพร อินสีลอย (กิ่งซาง)

นพพร อินสีลอย หรือที่รู้จักกันในนาม กิ่งซ่าง ก.ศักดิ์ลำพูน ต่อมาเปลี่ยนเป็น กิ่งซาง มาโนโปรวิช กะเหรี่ยงทมิฬ แชมป์มวยไทย 7 สี อดีตยอดนักมวยไทยชื่อดังเป็นอีกหนึ่งนักชกที่แฟนมวยให้ความศรัทธานิยมชมชอบเพราะชกสนุกคุ้มค่าตัวไม่เคยทำให้ใครๆต้องผิดหวัง หลังจากที่เลิกราสังเวียนชีวิตของเขาก็มีแต่ความเจริญก้าวหน้าโดยปัจจุบันรับราชการเป็นครูนับว่าเป็นแบบอย่างที่ดีที่นักชกรุ่นหลังควรจะศึกษาเรียนรู้
ประวัติ.
กิ่งซาง ก.ศักดิ์ลำพูน หรือกิ่งซาง มาโนโปรวิช เชื้อสายกะเหรี่ยง มีชื่อจริงว่า นพพร อินสีลอย เกิดเมื่อวันที่ 24 มิถุนายน 2526 ที่บ้านแม่ปันเดง ตำบลทุ่งหัวช้าง อำเภอทุ่งหัวช้าง จังหวัดลำพูน โดยเป็นบุตรชายเพียงคนเดียวของคุณพ่อบุญธรรม คุณแม่นฤมล อินสีลอย ที่มีอาชีพรับจ้างทั่วไปสำหรับจุดเริ่มต้นที่มาชกมวยก็เนื่องจากเห็นเพื่อนเป็นนักมวยจึงอยากเป็นเช่นนั้นบ้างก่อนที่จะเริ่มต้นฝึกปรือเพลงยุทธ์นานร่วมปีจากนั้นก็ได้มีโอกาสขึ้นชกภายใต้ชื่อ "กิ่งซาง ลูกปันเด็ง" ปรากฏว่าพ่ายแพ้ได้ค่าตัว 120 บาท ช่วงนั้นเรียนอยู่ม.1ครับซึ่งน้องชายครูได้นำมาฝาก หลังจากนั้นก็ได้มีโอกาสขึ้นชกอีกประมาณ14ครั้ง ต่อมาทาง "หนานกู้" กู้เกียรติ ประภัสสรกุล ไปเห็นผมชกแล้วเกิดชอบใจที่เป็นมวยที่ชกสนุกจึงพาเข้ามาชกที่เวทีเมืองกรุง ซึ่งครั้งแรกก็ได้มีโอกาสชกรอบเสาร์บ่ายก่อน จากนั้นป๋าชุ้น เกียรติเพชร ก็ให้การสนับสนุนจัดผมชกเรื่อยมาจนเริ่มเป็นที่รู้จักมากขึ้น ริ่มสตาร์ทจากค่าตัว 2 พันบาทจากนั้นกิ่งซาง ก.ศักดิ์ลำพูน ก็เริ่มสร้างฟอร์มไต่เต้าจากมวยโนเนมจนกระทั่งกลายเป็นบิ้กเนม โดยมวยดังร่วมสมัยที่เคยปะทะฝีมือกันมาก็มี เพชรทวี ส.กิตติชัย,ดวงพิชิต อ.ศิริพร, "ไอ้ตาดุ" นฤนาท เซ็งซิมอิ้วยิ้ม,วันฉลอง ศิษย์ซ้อน้องหรือพีเคแสนชัยฯในปัจจุบัน,วิสันต์เล้ก ส.ทศพลฯลฯโดยค่าตัวสูงสุดที่ได้รับคือ 7.5 หมื่นบาท ได้มีโอกาสชิงแชมป์ถึง 3 ครั้งครับคือรุ่น 115 และ 118 ปอนด์ช่อง 7 สีแต่ปรากฏว่ากินแห้วไม่เคยสมหวังเลยสักครั้งเดียว ...แต่อย่างไรก็ตามผมมาประสบความสำเร็จได้คู่มวยดุเดือดแห่งปีตอนชกกับอาวุธเล้ก ว.สุนทรนนท์ ได้รับเงินสด 1 ล้านบาทแบ่งกันคนละครึ่งกับอาวุธเล็ก หลังจากที่กรำศึกมาอย่างโชกโชนมาถึงปี 55 ทางด้านกิ่งซาง ก็ประกาศอำลาสังเวียนแบบถาวรโดยไฟท์สุดท้ายเป็นฝ่ายปราชัยให้กับวังจั่นน้อย ศิษย์อุ๊อุบล "เหตุที่ต้องเลิกมวยเป็นเพราะสภาพร่างกายเริ่มไม่ไหว อีกอย่างช่วงนั้นก็สามารถสอบบรรจุครูได้ด้วย ปัจจุบันกิ่งซาง เป็นครูระดับ 6 สอนอยู่ที่ ร.ร.บ้านแม่จ๊าง อำเภอแม่สะเรียง จังหวัดแม่ฮ่องสอน
ไมโอไฟบริล

ไมโอไฟบริล หรือ ซาร์โคสไทล์  เป็นออร์แกเนลล์พื้นฐานลักษณะเป็นเส้นของเซลล์กล้ามเนื้อ กล้ามเนื้อประกอบด้วยเซลล์ทรงกระบอกที่เรียกว่าไมโอไซต์ (myocyte) ซึ่งในกล้ามเนื้อลายจะเรียกว่าเส้นใยกล้ามเนื้อ เซลล์ชนิดนี้มีสายโซ่ของไมโอไฟบริลอยู่จำนวนมาก ซึ่งสร้างขึ้นตอนที่เอ็มบริโอยังพัฒนาอยู่ ในขั้นตอนที่เรียกว่าไมโอเจเนซิส (myogenesis)
ไมโอไฟบริลประกอบขึ้นจากโปรตีนสายยาว อาทิ แอกทิน, ไมโอซิน, และไททิน กับโปรตีนอื่น ๆ ที่มาเชื่อมโปรตีนสายยาวเข้าด้วยกัน โปรตีนเหล่านี้จัดตัวเป็นเส้นใยไมโอฟิลาเมนต์ ซึ่งมีแบบหนาและแบบบาง โดยเรียงตัวซ้ำกันไปตลอดความยาวของไมโอไฟบริลในส่วนที่เรียกว่าซาร์โคเมียร์ (sarcomere) กล้ามเนื้อหดตัวด้วยการเลื่อนเส้นใยหนา (ไมโอซิน) และเส้นใยบาง (แอกทิน) ไปตามความยาวของกันและกัน
การเปลี่ยนโครงรูป

ในสาขาเคมีชีวภาพ การเปลี่ยนโครงรูป
หรือ การเปลี่ยนโครงสร้าง
เป็นการเปลี่ยนรูปร่างในสามมิติของของแมโครโมเลกุล ของเยื่อหุ้มเซลล์ หรือของโครงสร้างอื่น ๆ
แต่ปกติเป็นของโครงสร้างตติยภูมิของโปรตีน
โดยมีเหตุจากสิ่งแวดล้อม จากการจับกันของลิแกนด์กับหน่วยรับ หรือจากการจับกับของซับสเตรตกับเอนไซม์
เพราะแมโครโมเลกุลปกติจะยืดหยุ่นได้และไม่อยู่คงที่ มันจึงสามารถเปลี่ยนรูปร่างตอบสนองต่อสิ่งแวดล้อมหรือปัจจัยอื่น ๆ รูปร่างที่เป็นไปได้แต่ละอย่างจะเรียกว่าโครงรูป (conformation) และการเปลี่ยนเป็นโครงรูปต่าง ๆ เรียกว่า การเปลี่ยนโครงรูป (conformational change) โดยปัจจัยที่เป็นเหตุรวมทั้ง<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
สวิตช์โมเลกุล

สวิตช์โมเลกุล  เป็นโมเลกุลที่สามารถเปลี่ยนกลับไปกลับมา ระหว่างสภาพที่เสถียรสองอย่างหรือมากกว่านั้น
โมเลกุลอาจเปลี่ยนระหว่างสภาพต่าง ๆ เพื่อตอบสนองต่อสิ่งเร้าจากสิ่งแวดล้อม
เช่น การเปลี่ยนแปลงของความเป็นกรดด่าง แสงสว่าง อุณหภูมิ กระแสไฟฟ้า สิ่งแวดล้อมจุลภาค หรือเมื่อมีลิแกนด์
ในบางกรณี จะต้องมีสิ่งเร้ามากกว่าหนึ่งอย่าง
รูปแบบเก่าแก่ที่สุดของสวิตช์โมเลกุลที่สังเคราะห์ขึ้นก็คือ สารชี้บอกความเป็นกรดด่าง (pH indicator) ซึ่งแสดงสีต่าง ๆ ตามระดับความเป็นกรดด่าง
ในปัจจุบัน สวิตช์โมเลกุลแบบสังเคราะห์ที่ได้รับความสนใจอยู่ในสาขานาโนเทคโนโลยี เพื่อใช้กับคอมพิวเตอร์ระดับโมเลกุล หรือระบบการส่งยา (ไปยังอวัยวะ/โครงสร้างที่เป็นเป้าหมาย) ที่สามารถแสดงผล
สวิตช์โมเลกุลเป็นเรื่องสำคัญในชีววิทยา เพราะการทำงานทางชีวภาพหลายอย่างอาศัยมัน ยกตัวอย่างเช่น allosteric regulation (การควบคุมเอนไซม์โดยให้จับกับหน่วยปฏิบัติงานที่จุดยึดซึ่งไม่ใช่จุดแอ๊กถีฟ) และการเห็น
มันยังเป็นตัวอย่างง่ายสุดของจักรกลโมเลกุล
เชิงอรรถและอ้างอิง.
<templatestyles src="Reflist/styles.css" />
ลำดับสงวน

ในชีววิทยาวิวัฒนาการ ลำดับสงวน  เป็นลำดับที่คล้ายหรือเหมือนกันภายในกรดนิวคลีอิก (ไม่ว่าจะเป็นดีเอ็นเอหรืออาร์เอ็นเอ) ในโปรตีน หรือในพอลิแซ็กคาไรด์ ข้ามสปีชีส์ต่าง ๆ หรือแม้แต่ภายในโมเลกุลต่าง ๆ กันในสิ่งมีชีวิตเดียวกัน
สภาพสงวนข้ามสปีชีส์บ่งว่า กระบวนการวิวัฒนาการได้ดำรงรักษาลำดับหนึ่ง ๆ ไว้แม้จะได้แยกเป็นสปีชีส์ต่าง ๆ กัน
ลำดับที่สงวนไว้อย่างดียิ่ง (highly conserved sequence) ก็คือที่รักษาไว้อย่างไม่เปลี่ยนแม้ไต่ขึ้นไปตามต้นไม้วิวัฒนาการชาติพันธุ์ และดังนั้น จึงเป็นของเก่าแก่ในระดับธรณีกาล
ยกตัวอย่างเช่น ลำดับดีเอ็นเอที่เรียกว่า homeobox
ได้สงวนไว้ข้ามไฟลัมต่าง ๆ รวมทั้งสัตว์ขาปล้อง (เช่น แมลงหวี่) และสัตว์มีกระดูกสันหลัง (เช่น หนูหริ่งและมนุษย์)
ดังนั้น ลำดับเช่นนี้ได้รักษาไว้อย่างไม่เปลี่ยนตั้งแต่เหตุการณ์ Cambrian explosion ที่แยกสัตว์ออกเป็นกลุ่มต่าง ๆ เมื่อ 500 ล้านปีก่อน
ลำดับดีเอ็นเอที่สงวนไว้มากที่สุดข้ามโดเมนสิ่งมีชีวิตต่าง ๆ ก็คือ ส่วนต่าง ๆ ของ 16S rRNA gene และ 23S rRNA gene
ลำดับที่สงวนไว้ดีมากปกติบ่งว่า การคัดเลือกโดยธรรมชาติได้กำจัดรูปแบบที่กลายพันธุ์จากลำดับนั้นอย่างต่อเนื่อง
วิวัฒนาการเบนออก

วิวัฒนาการเบนออก
เป็นการสะสมความแตกต่างระหว่างกลุ่มสิ่งมีชีวิต ซึ่งนำไปสู่การเกิดสปีชีส์ใหม่ ๆ
แต่ก็สามารถใช้กับรูปแบบทางชีววิทยาระดับโมเลกุล เช่น หมายถึงโปรตีนอนุพันธ์ต่าง ๆ ของยีนที่มีกำเนิดเดียวกัน (homologous genes) สองยีนหรือมากกว่านั้น
ดังนั้น ทั้งยีนแบบ orthologous (คือยีนกำเนิดเดียวกันที่สืบมาจากการเกิดสปีชีส์) และแบบ paralogous (คือยีนกำเนิดเดียวกันที่มาจากการเพิ่มขึ้นของยีน [gene duplication]) สามารถมีความต่างที่จัดว่ามาจากวิวัฒนาการเบนออก
เพราะเหตุหลังนี่ วิวัฒนาการเบนออกจึงสามารถเกิดระหว่างสองยีนในสปีชีส์เดียวกัน
ความคล้ายคลึงกันระหว่างสปีชีส์ที่วิวัฒนาการเบนออกจากกันมาจากการมีกำเนิดเดียวกัน ดังนั้น จึงจัดว่ามีต้นกำเนิดเดียวกัน (homologous)
เปรียบเทียบกับ วิวัฒนาการเบนเข้าที่เกิดเมื่อสิ่งมีชีวิตปรับตัวอย่างเป็นอิสระจากกันและกันแล้วเกิดโครงสร้างคล้ายกันแต่มีกำเนิดต่างกัน (analogous) เช่น ปีกของนกและของแมลง
การใช้คำ.
นักธรรมชาตินิยมชาวอเมริกัน (J. T. Gulick 1832-1923) เป็นบุคคลแรกที่ใช้คำว่า "divergent evolution"
วิวัฒนาการเบนออกเกิดเมื่อโครงสร้างที่มีกำเนิดเดียวกัน ได้ปรับตัวต่าง ๆ กันในสายพันธุ์ต่าง ๆ เช่น แขน/ขาหน้าซึ่งปัจจุบันเป็นอวัยวะสำหรับพายในวาฬ เป็นปีกในค้างคาว เป็นมือในไพรเมต และเป็นขาในม้า
เช่นกัน วิวัฒนาการเบนออกได้แยกสายพันธุ์มนุษย์จากชิมแปนซี
นกจาบปีกอ่อนของดาร์วิน เป็นตัวอย่างที่ดีสำหรับวิวัฒนาการเบนออก ที่นก 15 สปีชีส์วิวัฒนาการเบนออกจากนกจาบปีกอ่อนสปีชีส์เดียวที่บินมาถึงหมู่เกาะกาลาปาโกส
อนึ่ง วิวัฒนาการเบนออกของหมาบ้านและหมาป่าจากบรรพบุรุษเดียวกัน ก็เป็นอีกตัวอย่างหนึ่ง
งานศึกษาดีเอ็นเอของไมโทคอนเดรียในหมาบ้านและหมาป่าพบว่า มีการเบนออกจากกันอย่างมาก แต่งานก็ยังสนับสนุนสมมติฐานว่า หมาบ้านเป็นลูกหลานของหมาป่า
การเกิดสปีชีส์ คือการเบนออกของสปีชีส์หนึ่งกลายเป็นสปีชีส์ลูกหลานสองสปีชีส์หรือเกินกว่านั้น เกิดเมื่อประชากรส่วนหนึ่งของสปีชีส์แยกออกจากกลุ่มหลักแล้วทำให้ผสมพันธุ์กันไม่ได้
ในการเกิดสปีชีส์ต่างบริเวณและรอบบริเวณ เครื่องกีดขวางการผสมพันธุ์เป็นอุปสรรคทางกายภาพ (เช่น น้ำท่วม เทือกเขา ทะเลทรายเป็นต้น)
เมื่อแยกกันแล้ว กลุ่มที่แยกจากกันก็จะเริ่มปรับตัวเข้ากับสิ่งแวดล้อมของตนเอง ๆ ผ่านกระบวนการเปลี่ยนความถี่ยีนอย่างไม่เจาะจงและการคัดเลือกโดยธรรมชาติ
หลังจากผ่านไปหลายชั่วยุคโดยวิวัฒนาการอย่างต่อเนื่อง กลุ่มทั้งสองก็จะไม่สามารถผสมพันธุ์กันได้แม้มาอยู่รวมกันอีก
เชิงอรรถและอ้างอิง.
<templatestyles src="Reflist/styles.css" />
สารภูมิต้านทานโมโนโคลน

สารภูมิต้านทานโมโนโคลน หรือ สารภูมิต้านทานจากโคลนของเซลล์เดียว
เป็นสารภูมิต้านทานที่ผลิตโดยเซลล์ภูมิคุ้มกันเหมือน ๆ กันที่เป็นโคลนของเซลล์บรรพบุรุษตัวเดียว
สารเช่นนี้อาจมีสัมพรรคภาพแบบพันธะเดี่ยว/มีเวเลนซีเดียว คือมันจะจับกับ epitope ซึ่งก็คือส่วนแอนติเจนที่สารภูมิต้านทานรู้จักแบบเดียว
เทียบกับสารภูมิต้านทานโพลีโคลน (polyclonal antibodies) ที่สามารถจับกับ epitope หลายอย่างและปกติจะผลิตโดยใช้สายพันธุ์ของเซลล์พลาสมา (คือ เซลล์ภูมิคุ้มกันที่หลั่งสารภูมิต้านทาน) หลายสายพันธุ์
สารภูมิต้านทานโมโนโคลนจำเพาะสองเป้าหมาย (Bispecific monoclonal antibodies) ก็สามารถสร้างขึ้นด้วยเช่นกัน โดยเพิ่มเป้าหมายการรักษาของสารภูมิต้านทานโมโนโคลนชนิดเดียวให้เป็น epitope สองส่วน
ไม่ว่าจะเป็นสารอะไรก็ตาม ก็สามารถผลิตสารภูมิต้านทานโมโนโคลนที่จับกับสารนั้นโดยเฉพาะ ๆ
ซึ่งสามารถใช้ตรวจจับหรือทำสารนั้นให้บริสุทธิ์
นี่ได้กลายเป็นเครื่องมือสำคัญในสาขาเคมีชีวภาพ จุลชีววิทยา และการแพทย์
เมื่อใช้เป็นยา ชื่อยาแบบไม่มีเจ้าของจะยุติด้วยคำเติมท้ายคือ mab (เช่น bevacizumab) และผู้ชำนาญการในด้านการรักษาทางภูมิคุ้มกัน (immunotherapy) จะใช้ mab เป็นชื่อย่อยาประเภทนี้
สถาปัตยกรรมทางเซลล์

สถาปัตยกรรมทางเซลล์ หรือ ไซโทอาร์คิเทกเชอร์ (จากคำกรีกโบราณ "κύτος" แปลว่า เซลล์ และ "αρχιτεκτονική" แปลว่า สถาปัตยกรรม) หมายถึงการจัดระเบียบของเซลล์อย่างเฉพาะเจาะจงในเนื้อเยื่อโดยเฉพาะในเปลือกสมอง
หรือเป็นการศึกษาองค์ประกอบทางเซลล์ของเนื้อเยื่อในร่างกายด้วยกล้องจุลทรรศน์
ซึ่งใช้โดยเฉพาะกับการศึกษาระบบประสาทกลาง นี่เป็นวิธีการหนึ่งในการแจงส่วนสมอง คือการตัดส่วนของสมองแล้วแต้มสีด้วยสารเคมี เพื่อดูว่าเซลล์ประสาทจัดเป็นชั้น ๆ อย่างไร
ส่วนการศึกษาการแบ่งใยประสาท (โดยหลักคือแอกซอน) ออกเป็นชั้น ๆ เรียกว่า myeloarchitectonics (จากคำกรีกโบราณ "μυελός" แปลว่า ไขกระดูก และ "αρχιτεκτονική" แปลว่า สถาปัตยกรรม) เป็นวิธีการที่ใช้ประกอบกับไซโทอาร์คิเทกเชอร์
เชิงอรรถและอ้างอิง.
<templatestyles src="Reflist/styles.css" />
ร็อบซง ดูซ ซังตูซ เฟร์นังดีส

ร็อบซง ดูซ ซังตูซ เฟร์นังดีส (เกิดวันที่ 30 พฤษภาคม ค.ศ. 1991) เป็นนักฟุตบอลชาวบราซิล ปัจจุบันลงเล่นตำแหน่งกองหน้าให้กับสโมสรฟุตบอลกูรีตีบา ในประเทศบราซิล
ประวัติ.
ร็อบซงเกิดที่เมืองกัมปินัส และเริ่มเล่นฟุตบอลเยาวชนกับสโมสรปอนเตเปรตา ก่อนที่จะเลื่อนขึ้นมาเล่นชุดใหญ่เมื่อวันที่ 28 กุมภาพันธ์ ค.ศ. 2010 ต่อมาร็อบซงย้ายไปสโมสรเซาแกตานู และถูกปล่อยยืมตัวให้กับกอเมอร์เซียล-เอสพี, อานาปูลีนา, เฟอรูบีอาเรีย และรีอูคลารู ต่อมาในปี ค.ศ. 2015 เขาเป็นดาวซัลโวของลีกเซเรียดีของบราซิล โดยทำได้ 8 ประตู ก่อนที่จะย้ายออกจากสโมสรในปีนั้น
วันที่ 14 ธันวาคม ค.ศ. 2015 ร็อบซงย้ายไปปารานา ด้วยสัญญา 11 เดือน เขาทำได้ 8 ประตูจากการลงเล่น 21 นัด แต่ก็ถูกปล่อยยืมตัวให้กับสโมสรฟุตบอลเซาเปาลูในแซรีอี เมื่อวันที่ 9 กันยายน ค.ศ. 2016
ร็อบซงลงเล่นนัดแรกให้กับเซาเปาลูเมื่อวันที่ 11 กันยายน ค.ศ. 2016 โดยลงเล่นเป็นตัวสำรองแทนที่ของเคลบิน ในนัดที่เปิดบ้านชนะฟิกูอิเรนซ์ 3–1 และในเดือนมกราคม ค.ศ. 2018 ร็อบซงได้ย้ายมาให้กับแบงค็อก ยูไนเต็ด สโมสรในไทยลีก ต่อมาวันที่ 25 กุมภาพันธ์ ค.ศ. 2018 เขาทำประตูแรกในนามสโมสรในนัดที่แบงค็อกเปิดบ้านเสมอสุพรรณบุรี 2-2 ที่ทรูสเตเดียม
จักรพันธ์ ปั่นปี

จักรพันธ์ ปั่นปี (ชื่อเล่น โบ้; เกิดวันที่ 2 เมษายน พ.ศ. 2522) เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนให้ระยอง เอฟซี ในไทยลีก 
ผู้ฝึกสอน.
วันที่ 3 เมษายน พ.ศ. 2561 จักรพันธ์ได้รับการแต่งตั้งให้เป็นหัวหน้าผู้ฝึกสอนของชลบุรี แทนที่ของโกรัน บาร์ยัคทาเรวิช ผู้ฝึกสอนชาวเยอรมันที่แยกทางกับสโมสร โดยจักรพันธ์ประเดิมคุมทีมชลบุรีนัดแรกเมื่อวันที่ 8 เมษายน ด้วยการเปิดบ้านเอาชนะชัยนาท ฮอร์นบิล 2-0
เกียรติประวัติ.
ไทย อายุไม่เกิน 23 ปี
เจมส์ โอกิลวี

เจมส์ โอกิลวี  เป็นนักออกแบบภูมิทัศน์ชาวบริติช เป็นบุตรของเจ้าหญิงอเล็กซานดรา เดอะออนะระเบิล เลดีโอกิลวี 
ประวัติ.
เจมส์ โอกิลวี เกิดเมื่อวันที่ 29 กุมภาพันธ์ พ.ศ. 2507 ณ เซอร์รีย์ สหราชอาณาจักร เป็นพระโอรสคนแรกใน เจ้าหญิงอเล็กซานดรา เลดีโอกิลวี และเซอร์แองกัส โอลกิลวี เป็นพระนัดดาใน เจ้าชายจอร์จ ดยุกแห่งเคนต์ พระภาคิไนยใน เจ้าชายเอ็ดเวิร์ด ดยุกแห่งเคนต์ และเป็นพระราชปนัดดาใน พระเจ้าจอร์จที่ 5 แห่งสหราชอาณาจักร โดยเขาได้รับการบัพติศมาโดย ไมเคิล รามซี ผู้เป็นอาร์ชบิชอปแห่งแคนเทอร์เบอรี โดยเขามีพระราชมารดาทูนหัวคือ สมเด็จพระราชินีนาถเอลิซาเบธที่ 2 แห่งสหราชอาณาจักร ตอนที่เขาเกิดเขาอยู่อันดับที่ 13 ในการสืบราชบัลลังก์ และปัจจุบันอยู่อันดับที่ 58 เจมส์ เริ่มต้นศึกษาในพระราชวังกับ เจ้าชายเอ็ดเวิร์ด ดยุกแห่งเอดินบะระ ผู้เป็นพระญาติ และเลดีซาราห์ แชตโท ก่อนจะเข้าศึกษาในโรงเรียนเตรียมอุดมแห่งสหราชอาณาจักร ก่อนที่เจมส์และเจ้าชายเอ็ดเวิร์ด จะทรงแยกจากกันจาก มหาวิทยาลัยโกดอนสโตล ซึ่งเจมส์ได้ย้ายไปที่วิทยาลัยอีตัน และมหาวิทยาลัยเซนต์แอนดรูว์ จากนั้นเขาไปเรียนต่อที่สก็อตแลนด์ คณะ ศิลปะประวัติศาสตร์ โดยหลังจากเรียนจบแล้ว เขาได้ทำงานที่ บริษัทจัดส่งสินค้าในเอดินบะระ
สมรส.
เจมส์ได้แต่งงานกับจูเลีย ราวไลน์ซัน เมื่อวันที่ 30 กรกฎาคม พ.ศ. 2531 ณ โบสถ์เซนต์แมรี โดยมีบุตร-ธิดา 2 คนดังนี้
เจมส์ โอลกิลวี ยังเป็นพระบิดาทูนหัวให้กับเจ้าหญิงยูเชนีแห่งยอร์ก พระธิดาในเจ้าชายแอนดรูว์ ดยุกแห่งยอร์ก
มีฮาอิล อุลยานอฟ

มีฮาอิล อะเลคซันโดรวิช อุลยานอฟ  เป็นนักแสดงภาพยนตร์ชาวโซเวียต และ รัสเซีย อุลยานอฟเป็นที่รู้จักในบทบุคคลสำคัญในสหภาพโซเวียต (เช่น วลาดีมีร์ เลนิน และ เกออร์กี จูคอฟ) ทั้งในวงการภาพยนตร์ และ โรงละคร อุลยานอฟได้รับลำดับเกียรติ ศิลปินของประชาชนสหภาพโซเวียต (1969) และ วีรชนแรงงานแห่งสังคมนิยม (1986) และได้รับรางวัลพิเศษจากงานเทศกาลภาพยนตร์เวนิส ในปี 1992
โกลด ปุแอล

โกลด ฌัก ปุแอล ([klod pɥɛl]; เกิด 2 กันยายน ค.ศ. 1961) เป็นอดีตนักฟุตบอลชาวฝรั่งเศส ปัจจุบันเป็นผู้จัดการของอาแอ็ส แซ็งเตเตียน
เขาใช้เวลาเล่นฟุตบอลส่วนใหญ่ให้กับโมนาโก ก่อนที่จะผันตัวมาเป็นผู้จัดการของสโมสรนี้ เคยพาโมนาโกคว้าแชมป์ลีกในฤดูกาล 1999–2000 นอกจากนี้เขายังจัดการทีมลีล, ลียง, นิส, เซาแทมป์ตัน และเลสเตอร์ซิตี
เกียรติประวัติ.
"อ้างอิง:"
ฆาบิ กราเซีย

ฆาบิเอร์ "ฆาบิ" กราเซีย การ์โลส ([ˈxaβi ˈɣɾaθja]; เกิดวันที่ 1 พฤษภาคม ค.ศ. 1970) เป็นอดีตนักฟุตบอลชาวสเปนผู้เคยเล่นในตำแหน่งกองกลาง เขาลงเล่นมากกว่า 430 นัดให้กับหลายสโมสรในลีกหลายระดับของสเปน เขาเล่นฟุตบอลอาชีพ 15 ปี ก่อนที่จะเลิกเล่นแล้วมาเป็นผู้จัดการทีมของหลายสโมสรในสเปน, กรีซ และรัสเซีย รวมถึงสโมสรฟุตบอลวัตฟอร์ด ใน พรีเมียร์ลีก ในเดือนมกราคม ค.ศ. 2018 ล่าสุดเป็นผู้จัดการทีม สโมสรฟุตบอลลีดส์ยูไนเต็ด ในปี ค.ศ. 2023
เกียรติประวัติ.
ผู้เล่น.
แยย์ดา
ผู้จัดการ.
Pontevedra
กาดิซ
กองทัพคองเกรสโปแลนด์

กองทัพคองเกรสโปแลนด์ เป็นกองกำลังทหารของคองเกรสโปแลนด์. ตั้งแต่ ค.ศ. 1815 จนถึง ค.ศ. 1831.
ประวัติ.
พัฒนาการทางทหารก่อนสมัยของคองเกรสโปแลนด์ เมื่อ ค.ศ. 1814 อันมีพื้นฐานมาจากกองทัพดัชชีดัชชีวอร์ซอ. ภายใต้การรับรองตามรัฐธรรมนูญแห่งราชอาณาจักรโปแลนด์. เป็นส่วนหนึ่งในการกบฏพฤศจิกายน ต่อต้านจักรวรรดิรัสเซีย. ชนวนเหตุของการก่อกบฎ มีทีมาจากกลุ่มนายทหารหนุ่มนอกราชการที่ทำการลอบสังหารแกรนด์ดยุกคอนสแตนติน. ภายหลังจากความพ่ายแพ้ในการกบฏ เมื่อ ค.ศ. 1831 นำไปสู่การยกเลิกกองกำลังทหารโปแลนด์. ค.ศ. 1832 ได้มีการยกเลิกรัฐธรรมนูญ, the Organic Statute of the Kingdom of Poland ถูกผนวกรวมกับกองทัพจักรวรรดิรัสเซีย.
แบบธรรมเนียม และ การฝึก.
เครื่องแบบทหารในสมัยกองทัพคองเกรส. ได้รับอิทธิพลมาจากทางรัสเซียเป็นส่วนใหญ่ รวมถึงการจัดกำลัง เช่น กองพลทหารราบ, กองพลทหารม้า, กองพลน้อยทหารปืนใหญ่ และ ทหารช่าง. รวมถึงการจัดตั้งหน่วยทหารเกรนาดีนส์ และ หน่วยทหารม้าปืนเล็กยาว.
Obligatory military service was set at 10 years, with the option of buying one's time out. The Army was well trained, with a new cadet school in Kalisz, a number of podchorąży training schools, และ นายทหารระดับสูงเข้ารับการศึกษาที่กรุงวอร์ซอ.
งบประมาณของกองทัพในสมัยราชอาณาจักรคองเกรส 50% จากจำนวนงบประมาณแผ่นดินของทั้งหมด.
กำลังพล.
ผู้บังคับบัญชาสำคัญ Ignacy Prądzyński, Józef Bem, และ พลเอก Jan Henryk Dąbrowski. ภายใต้ผู้บัญชาการทหารสูงสุด แกรนด์ดยุกคอนสแตนติน ปาฟโลวิชแห่งรัสเซีย ซึ่งมีฐานะเป็นผู้บังคับบัญชาของสภาทหาร.
กำลังพลกองประจำการในยามปกติมีจำนวนถึง 28,000-30,000 นาย (sources vary). กำลังพลกองประจำการ ในระหว่างการกบฏพฤศจิกายน มีจำนวน 100,000 นาย. มากกว่าครึ่งนั้นเป็นผู้ที่ผ่านการสอบคัดเลือก มีจำนวน 57,000 นาย จะถูกประจำการตามแนวรบ.
การจัดกำลังของกองทัพก่อนการกบฏ ประกอบด้วย 2 กองพลทหารราบ กับอีก 3 กองพลน้อย, 2 กองพลทหารม้า กับอีก 3 กองพลน้อย และ 2 กองพลน้อยทหารปืนใหญ่ (ทหารราบ และ ทหารม้า). โดยกำลังพลของกองพลน้อยทหารราบจำนวน 3,600 นาย, กำลังพลของกองพลน้อยทหารม้าจำนวนครึ่งหนึ่งของกองพลน้อยทหารราบ.
เฮสิโอด

เฮสิโอด หรือ เฮสิอัด ("เฮ-สิ-โอ-ดอส") เป็นกวีชาวกรีกที่สันนิษฐานว่ามีชีวิตอยู่ร่วมสมัยกับโฮเมอร์ ในระหว่างปีที่ 750 ถึง 650 ก่อนค.ศ. เฮสิอัดเป็นกวีรายแรกในธรรมเนียมทางวรรณกรรมของตะวันตก ที่นำตัวเองเข้าไปมีบทบาทอยู่ในกวีนิพนธ์ของตัวเอง นักเขียนยุคโบราณถือว่าเฮสิอัดมีฐานะร่วมกับโฮเมอร์ในฐานะผู้ก่อตั้งขนบธรรมเนียมทางศาสนาของกรีซ ปัจจุบันเราถือว่าเฮสิอัดเป็นแหล่งข้อมูลหลักในทางวรรณคดี เกี่ยวกับเทพปกรณัมของกรีซ และข้อมูลด้านประวัติศาสตร์ เช่น เทคนิกการทำนาสมัยกรีซโบราณ ความคิดทางเศรษฐศาสตร์ยุคเริ่มแรก ความรู้ทางดาราศาสตร์โบราณ และการบอกเวลาในสมัยโบราณ
ชีวิต.
เฮสิอัดประพันธ์งานที่เป็นกวีนิพนธ์เชิงสั่งสอน (didactic poems) ไว้หลายเรื่อง ซึ่งท่านแทรกรายละเอียดเกี่ยวกับชีวิตของตนไว้ ทำให้เราทราบว่าบิดาของท่านมาจากเมืองไซเม (Cyme) ในแคว้นอีโอลิส (Aeolis) ซึ่งอยู่บริเวณชายฝั่งเอเชียไมเนอร์ ใต้เกาะเลสบอสลงมา โดยบิดาของเฮสิอัดเดินทางข้ามทะเลมาตั้งรกรากที่เมืองเล็กๆ ชื่อว่า "อัสเคร" (Ἄσκρη) ใกล้กับเธสปิไอ ในแคว้นบีโอเชีย, "สถานที่ต้องสาป ทารุณในหน้าหนาว ลำบากในหน้าร้อน ไม่เคยมีดีสักอย่าง" ("งานและวัน" 640) เฮสิอัดได้รับมรดกจาบิดาเป็นที่ดินแปลงเล็กๆ อยู่เชิงเขาเฮลิคอน ซึ่งเป็นต้นเหตุให้ต้องเป็นคดีความกับ เปอร์เซส พี่ชายของตนหลายครั้ง โดยเฮสิอัดเล่าว่าพี่ชายของท่านโกงสิทธิในส่วนแบ่งมรดก โดยไปติดสินบนผู้ปกครอง แต่ภายหลังก็ตกยากและต้องบากหน้ามาขอพึ่งท่าน 
เฮสิอัดไม่ชอบเดินทางทางทะเลเหมือนอย่างบิดา แต่มีครั้งหนึ่งท่านข้ามช่องแคบระหว่างแผ่นดินใหญ่ของกรีซ กับยูบีอา (Euboea) เพื่อร่วมประกวดร้องเพลงในพิธีฉลองงานศพ และชนะการประกวด นอกจากนี้ท่านยังเล่าถึงการได้พบกับอัปสรมิวส์บนเขาเฮลิคอน ในขณะที่กำลังคุมฝูงแกะอยู่ โดยเหล่าอัปสรมิวส์ปรากฏตัวขึ้นและมอบคธาประดับใบลอเรลให้ ซึ่งเป็นสัญลักษณ์ของอำนาจในเชิงกวี ("ธีออโกนี" 22-35)
ปาโก เฆนโต

ฟรันซิสโก "ปาโก" เฆนโต โลเปซ (21 ตุลาคม ค.ศ. 1933 – 18 มกราคม ค.ศ. 2022) เป็นอดีตนักฟุตบอลอาชีพชาวสเปนในตำแหน่งปีกซ้าย เขาได้รับการโหวตจาก IFFHS (สหพันธ์ประวัติศาสตร์และสถิติฟุตบอลระหว่างประเทศ) ให้เป็นนักฟุตบอลชาวสเปนที่ยิ่งใหญ่ที่สุดและเป็นนักฟุตบอลที่ยิ่งใหญ่ที่สุดอันดับ 30 ของโลกแห่งศตวรรษที่ 20
เฆนโตเริ่มต้นอาชีพนักฟุตบอลกับสโมสรราซินเดซันตันเดร์ เมื่อปี ค.ศ. 1952 ก่อนจะเซ็นสัญญาย้ายมาร่วมทีม เรอัลมาดริด ในฤดูกาลถัดมาและกลายเป็นนักเตะระดับตำนานของทีมและได้รับเสื้อหมายเลข 11 โดยตลอด 18 ปีในทีมราชันชุดขาว เฆนโตเข้าชิงยูโรเปียนคัพ 8 ครั้งและได้แชมป์ถึง 6 สมัยคือ 1956, 1957, 1958, 1959, 1960 และ 1966 และแชมป์ลาลิกาถึง 12 สมัย
ตลอด 14 ปีในระดับทีมชาติเฆนโตลงเล่นทั้งสิ้น 43 นัดให้กับทีมชาติสเปน ทำทั้งสิ้น 5 ประตูและได้ลงเล่นในฟุตบอลโลก 1962 และ 1966
ภายหลังการเสียชีวิตของอัลเฟรโด ดิ เอสเตฟาโน อดีตนักฟุตบอลผู้ยิ่งใหญ่ของทีมในรุ่นเดียวกับเฆนโตซึ่งดำรงตำแหน่งประธานสโมสรกิตติมศักดิ์ตลอดชีพ เฆนโตได้ดำรงตำแหน่งนี้สืบต่อมา เขายังคงเป็นผู้เล่นคนเดียวในประวัติศาสตร์ฟุตบอลที่คว้าแชมป์ฟุตบอลยูโรเปียนคัพถึง 6 สมัย
ระดับสโมสร.
เขาเปิดตัวใน ลาลิกา กับ ราซินเดซันตันเดร์ ในฤดูกาล 1952–53 เขายังคงเล่นให้ทีมชุดบีเป็นส่วนใหญ่ที่ซานตานเดร์เมื่อไวรัสไข้หวัดใหญ่ระบาดทำให้เขาเลื่อนชั้นขึ้นสู่ทีมชุดใหญ่ก่อนเกมเหย้ากับเรอัล มาดริด นั่นคือผลงานของเขา ในเกมที่มาดริดเซ็นสัญญากับเขาในอีกสามวันต่อมา
ฟุตบอลทีมชาติสหภาพโซเวียต

ฟุตบอลทีมชาติสหภาพโซเวียต  เป็นอดีตทีมฟุตบอลตัวแทนของสหภาพโซเวียต ต่อมาในปี ค.ศ. 1991 ทีมชาติสหภาพโซเวียตจึงกลายเป็นทีมชาติเครือรัฐเอกราช
ปัจจุบันทีมชาติรัสเซียถือเป็นผู้สืบทอดทีมชาติสหภาพโซเวียตแต่เพียงผู้เดียว ภายใต้การรับรองของฟีฟ่าและยูฟ่า
เกียรติประวัติ.
ฟุตบอลโลก
* อันดับที่ 4 (1): 1966
ฟุตบอลชิงแชมป์แห่งชาติยุโรป
* ชนะเลิศ (1): 1960
* รองชนะเลิศ (3): 1964, 1972, 1988
* อันดับที่ 4 (1): 1968
Olympic football tournament
* เหรียญทอง (2): 1956, 1988
* เหรียญทองแดง (3): 1972, 1976, 1980